kritiken hemeroteka » Haragia\n« Benetako eleberri poliziakoa | Eskuetan mapak »\nHaragia / Eider Rodriguez / Susa, 2007\nHaragia Iratxe Retolaza / Sareinak, 2008-02-04\nAzken aldian euskal narraziogintzan eman diren urratsik interesgarrienetarikoak ipuingintzaren eskutik etorri dira, proposamen berritzaileenak, estetikarik ohargarrienak. Eta euskal irakurlea genero horri bereziki lotu zaizkiolako irudipena ere badut, akaso berritze horren txalotze dena. Euskal ipuingintzaren maila hori, sendotze hori eta aberaste hori berrestera etorri da Eider Rodriguezen azken narrazio-bilduma, Haragia.\nBigarren liburu honetan Eider Rodriguezek bere narrazio molde propioari eutsi dio, baina koska bat estuago eginez, pixkatxo bat gehiago tenkatuz. Oraingo honetan ere Eider Rodriguezek irakurleoi ez digu atsedenik eman, ez digu kontzesiorik egin, zorionez.\nHaragia izenburuko bildumako ale bakoitzean haragia oso presente dago, eta narrazio bakoitzean haragitze horrek bere bide propioa badu ere, haragiak (gorputzak) sorturiko askotariko hutsuneak aurkezten dira. Haragiaren hutsuneaz mintzatzean, hutsune afektiboari egiten diot erreferentzia, alegia, askotariko afektibitate-arazoek eragindako hutsuneei. Aipatzekoa da narrazio hauetan, gainera, jendarte kontsumista eta indibidualista honetan hedaturiko afektibitate-arazorik hedatu eta latzenak aurkezten saiatu dela.\nNarrazio hauetan gorpuzturiko hutsune afektibo horiek erreakzio fisiko anitz sortuko dituzte: kontaktu fisikoaren premiak sorturiko oinazea (“Haragia”); bere bizimoduarekin konformagaitz eta kontentagaitz den emakumeak duen bulimiaranzko joera (“Salgai”) edota heriotzaranzko joera (“Nahiago nuke gezurrik ez esan”); haragi goseak sorturiko bortizkeria (“Erle begiak”); mespretxatua izateak sorturiko jarrera bortitza (“Ez du katu bat balio”); maite den pertsonaren hutsuneak (heriotzak, urruntasunak, komunikazio-ezak) sorturiko afektibitate-arazoak eta minak (“Golf ondoko etxea”, “T’es très belle”, “Apur bat zoroa”, “Hirugarren oparia”, “Usainak”, “Tekla bat”, “Errautsa”).\nNarrazio hauetariko gehienetan, beraz, hutsune afektiboak eragindako oinaze edo erreakzioa fisikoak dira gorpuztuak: oinazeak, erasoak, jarrera bortitzak, ezinegonak, mugimenduak… Baina, interesgarria da oso hutsune afektibo hauetako bakoitza egoera eta testuinguru jakinetan margotzeko izan duen trebetasuna. Ez digu kontatu, ez, nola heldu diren pertsonaia hauetariko bakoitza hutsune afektibo hori utzitako egoerara, baina, kontatu egiten zaigu, bai, hutsune afektibo horrek dakartzan ondorioak, testuinguru jakin batzuetan. Ez du bilakaera kontatu nahi izan, egoera baizik, pertsonaia horiek bizi duten egoera. Horregatik, Eider Rodriguezen narrazio-estiloan detaileek garrantzia handia dute pertsonaia horien egoera margotzeko, eta informazioaren dosifikatzea ere neurturik dago oso, egoeraz jabetzeko, eta ez beste. Modu honetara egoera konkretu batzuen erradiografia eginez, kontatu egiten zaigu gaurko jendarte kontsumista eta indibidualista honetan hutsune afektibo horien aurrean pertsonaia horiek umezurtz sentitzen direla, eta umezurztasun horren ondorioz, hutsune afektibo horri aurre egiteko bide ankerrak hartu dituztela gehien-gehienetan. Narrazio hauek erakutsi egiten digute, inkomunikaziorantz bideraturiko jendartean, hutsune afektibo ttikiena ere drama handi bilakatua dugula, eta hartara, hutsune afektibo hori nolabait muturreko bideak ere hartu dituela jendeak (bortizkeria, ihesa, obsesioa…).\nHaragianarrazio-bilduma honetan jorraturiko mamiak eta mundu-ikuskerak bi liburu ekarri dizkidate gogora. Bata, Amélie Nothomb-en Gosearen biografia [Biographie de la faim, 2004]; eta bestea, Antonio Damasio-ren Descartesen hutsegitea [El error de Descartes, 1994].\nAmélie Nothomb idazleak Gosearen biografia lanaren hasieran, “ni neu naiz gosea” aldarrikatzen du, eta bide horretatik, goseak blaituriko mundu-ikuskeran haztaka sortu du bere unibertso autobiografikoa. Liburu honetako ideietariko bat, honako hau da: gose fisikorik (jateko premiarik) ez den lurraldeetan —alegia, pertsonak jaki oparoz hornitzen diren lurraldeetan—, alegia, gose fisikoa (jateko premia) nahi beste eta behar beste asetzen den lurraldeetan, aseezintasuna dela nagusi, eta behar baino gehiago jateko, irensteko joerara lerratzen dela pertsona, eta ondorioz, aseezintasun hori ere bestelako goseak sorraraziko ditu. Besteak beste, haragi gosea eta afektu gosea, jakina. Hartara, bilduma honetan aurkezturiko pertsona horietariko batzuen jarrera zenbait gose aseezinak sortuak dira, afektuaren eremu batzuetan haragituriko gose aseezin gehiegizkoek eragindakoak. Asebete ez, eta gosearen obsesioak bizi dituzte pertsonaia horiek, afektu goseak eragindako obsesioak eta jarrera konpultsiboak hartuz. Hortxe da, besteak beste, erosketarako joera konpultsiboa, “Salgai” narrazioan kontaturikoa: “Erostearen zirrara ez baita erosketarekin ahitzen, eta zorioneko sentitzen da ekintza finigaitz horretan pentsatuz” (26. or.). Narrazioak aurrera egin ahala, konpultsiboki jatearekin harremanetan jartzen dena, gainera.\nBestalde, Antonio Damasio neurobiologoa Mendebaldeko jendartea azken mendeetan zeharkatu duen ideia nagusietariko bat iraultzera dator Descartesen hutsegitea liburuan, Zientziaren eskutik. Liburu horretan, gorputza eta arima bereiztu egiten zituen Descartesen “cogito ergo sum” baieztapena irauli du, eta garunean arrazoia eta emozioak nahas-nahas eginda daudela baieztatu. Alegia, arrazoia ezin omen da bere testuinguru emozionaletik askatu, Nietzschek esan bezala, gorputza eta arima bakarra baitira.\nBadirudi narrazio-bilduma honetan ere banaezintasun horretaz mintzo zaigula Eider Rodriguez, oinaze fisiko eta psikologikoaren arteko lotura horretaz, gorputzaren minaren eta arimaren minaren arteko mugarik ezaz. Horregatik, pertsonaia ugariren diskurtso zati txikietan argi agertzen da zein den haien ideologia, zein den ikasitako diskurtso arrazionalak eskatuko lukeen jarrera koherentea, baina, ezinezkoa zaie bere ideologia horiei zintzotasunez lotzea, testuinguruak eta jendarte-ereduak jokaera emozional eta afektibo zenbaiten premia izateko ere ikasarazi dizkietelako. Horixe da, besteak beste, narrazio hauetan kontatzen dena, emozioek ere bideratzen dituztela gure pentsamenduak eta jarrerak, eta ondorioz, kultura (testuinguru) konkretu batean bizitzeak ere geure emozioak egituratu eta bideratzen dituztela. Esate baterako, diskurtso arrazionalaren eta emozioak sorturiko jarreren arteko tenka garbia irudikatzen da feminismoa hizpidera ekartzean. Diskurtso feministara loturiko pertsonaiak izan badira narrazio hauetan, baina, emozio edo sentimenduek “ideologiei arrotz” jokatzera eraman dituzte. Adibide argia dugu hondartzako emakumea, afrikarra duena maitale: “afrikarraren zakil pendularrak hipnotizaturiko hitz jarioa, emakumearen sasi-ezkertiartasuna, bere askapen femeninorako urtetako ahalegina gizon haren hipnosi gaitasunak birrindurik, zeinarentzako, normala denez bere herrian, emakumeak etxola garbi izateko eta arrazaren biziraupena bermatzeko baino ez diren” (9-10. or.); edota Buenos Aireseko taxista batekin solasean den neskaren gogoeta hauek: “Eta deliberatu du diskurtso feminista baztertzea, azken finean, Amerika Amerika da, zer arraio, eta zaharra da taxilaria, arbaso euskaldunekoa gainera” (34. or.).\nOndorioz, Eider Rodriguezek informazioa dosi txiki eta neurtuetan emanez eta pertsonaia ugariren egoerak gorpuztuz mundu-ikuskera baten berri eman digu, geurean uste baino errotuago dena, gugan ere uste baino errotuago dena.


w_noticia_2019_05_06_geodia - content - Faculty of Science and Technology - UPV/EHU\nIritsi da Geolodia Espainia guztira\nGeolodiaren antolatzaile den SGE Sociedad Geológica de Españak beste urte batez jarri du abian geologiaren dibulgazio-festa. Maiatzaren 11ko eta 12ko asteburuan ospatuko da.\n¿Zer da Geolodia?\nGeologiaren dibulgaziorako kanpoko ekintzek osatzen dute Geolodia eta Espainiako probintzia guztietan ospatzen da, baita Andorran ere. Geologoek bisita gidatuak eta ibilbideak eskainiko dituzte Geolodian eta gure ingurua ulertzen lagunduko digute.\n¿Nori dago zuzendua?\nEdonori, ez dio axola adinak, edonork har dezake parte Geolodian. Ibilbideak izena ematen duten guztiek parte hartzeko modukoak dira. Gainera, probintzia guztietan ospatzen denez gero, beti dago bisitaren bat gertu.\n¿Zer aurkituko duzu Geolodian?\nZapaltzen duzun lurra aztertu eta ulertuko duzu. Hauxe da lema: “Begiratu zapaltzen duzuna”. Izan ere, zapaltzen duzun eta normalean begiratzen ez diozun lurrak istorio ugari ezkutatzen ditu atzean. Informazio hori ez dagokie soilik geologoei aztertzea, herritarroi ere badagokigu. Geologiak aztertzen duen horrek zuzenean eragiten du geure bizitzetan: ekonomian, eskuratzen dugun urean, gure etxe eta hirien eraikuntzan, gure segurtasunean...\n¿Non aurkitu informazioa eta nola eman izena?\nAurten egingo diren Geolodia egunei buruzko informazio guztia ondoko web-orrian aurkituko duzu:\nBertan aurkituko dituzu izena emateko jarraibideak eta Geolodia bakoitzari dagokion informazioa.\nBerdin dio zein den zure adina, duzun adina duzula ere, ongietorria izango zara. Familia osoarentzako plan egokia da, bildu zure etxekoak eta etorri une dibertigarri, bizigarri eta aberasgarri hau igarotzera. Geolodia guztiz doakoa da.\nGeolodia ez litzateke posible izango SGE Sociedad Geológica de Españari antolakuntzan laguntzen dioten hainbat entitate gabe. Horiek dira AEPECT (Asociación Española para la Enseñanza de las Ciencias de la Tierra), IGME (Instituto Geológico y Minero de España), IAS (Asociación Internacional de Sedimentología) eta AGGEP (Asociación de Geólogos y Geofísicos Españoles del Petróleo), eta baita horiekin batera OAPN (Organismo Autónomo Parques Nacionales) eta Ciudad Ciencia del CSIC (Consejo Superior de Investigaciones Científicas) ere. Entitateez gain, 250 enpresa baino gehiagok eta herri mailako, maila autonomikoko eta estatu mailako hainbat instituziok ere hartzen dute parte.\nEz ditugu ahaztu behar geologia ikasten ari diren 500 ikasle baino gehiagok boluntarioki egiten dutela lan, Geolodia19 guztion gozagarrirako izan dadin.\nIdeia bat izan dezazun, eman begiratu bat Geolodia19rako egin dugun bideoari:\n¿Eta Euskadin zer topatuko dugu?\nAraban: Maiatzaren 11an izango da. Arabako Campuseko Liburutegitik (Elurretako eraikina; Vitoria-Gasteiz) hasiko da 8:30etan eta honako izenburua izango du: “Canteras prehistóricas y fuertes medievales de Álava meridional”. Irteeraren bidez ikusi ahal izango dugu nola geologiak baldintzatzen duen gure herrien garapena, paisaien formakuntza zein eskura ditugun baliabide naturalen ustiaketa, antzinarotik.\nBizkaian: Maiatzaren 12an, igandean, izango da Ondarroan. Saturrarango hondartzatik irtengo da 10:30etan eta honako izenburua izango du: “Eta beltz jaio zen flyscha”. Jakin nahiko zenuke zer den flyscha, noiz eta nola sortu zen Ondarroakoa? Duela milioika urteko itsasoaren sakonera egingo dugu bidaia eta itsasondo izugarri hau sortu duten prozesu guztiak geologiaren begietatik interpretatzen irakatsiko dizugu.\nGipuzkoan: Mutrikuko Plazatik (Euskal Kostaldeko Geoparkea) aterako da 10.30etan eta honako izenburua izango du: “Mutrikuko amonite erraldoiak”. Hemen ere flyscha izango da protagonista. Hala ere, arroka sedimentarioetan ezkutatzen diren aparteko fosilez gozatzeko aukera ere izango dugu, duela milioika urteko itsaso tropikalaren berri ematen diguten amonite erraldoiez, hain zuzen ere.\nInformazio gehiago edo elkarrizketa bat nahi izanez gero:\nSociedad Geológica de Españako (SGE) gobernuko kontseiluko batzordekidea, Geolodía Euskadiren koordinatzailea


Penintsulako erdialdeko eta iparraldeko komunitateek Levantek eta hegoaldeak baino elikadura osasungarriagoa dute, azterketa baten arabera. | Consumer\nPenintsulako erdialdeko eta iparraldeko komunitateek Levantek eta hegoaldeak baino elikadura osasungarriagoa dute, azterketa baten arabera.\nAlde handiak daude gantz saturatuen eta kolesterolaren kontsumoan eskualdeen artean\nLan horretan, Espainia osoko 52 osasun-zentrotako 100 mediku eta erizainek baino gehiagok hartu zuten parte, eta helburua zen dietaren eta gaixotasunen arteko harremana ezagutzea, arreta berezia jarriz bihotz-hodietako gaixotasunei. Alde horretatik, Espainiako ekialdeko eta hegoaldeko eskualdeen artean gantz saturatuen eta kolesterolaren kontsumoan "alde handiak" daudela adierazten du, iparraldeko eta erdialdeko eskualdeen aldean, non dieta osasungarriagoa egiten baita.\nGaztela eta Leon, Euskal Autonomia Erkidegoa eta Nafarroa dira odoleko kolesterol-maila apalagoa (LDL) eta kolesterol-maila handiagoa (HDL) duten autonomia-erkidegoak, kanariar, andaluziar eta valentziarren aldean. Txostenak, gainera, «babes-faktore» bat dagoela adierazten du, eta, horren ondorioz, istripu kardiobaskularrak Espainian Finlandian edo Ukrainan baino hamar aldiz txikiagoak direla.\nBeste ondorio bat da 1992an gaixotasun kardiobaskularra izateko arriskua zuten taldeek nabarmen hobetu dutela elikadura.


Basque Team Fundazioak Zilarrezko Bikain Ziurtagiria jaso du - basqueteam\nBilboko Euskalduna Jauregiak Bikain euskararen kalitate ziurtagiriak banatzeko ekitaldia hartu zuen atzo arratsaldean. Bingen Zupiria Eusko Jaurlaritzako Kultura eta Hizkuntza Politikako sailburua eta Eusko Jaurlaritzaren bozeramailea izan zen ekitaldiaren buru. Bertan izan zen Hizkuntza Politikako sailburuorde Miren Dobaran ere. Aurtengoa Bikain ziurtagiriak banatu diren hamabigarren urtea izan da eta guztira 17 erakundek jaso dute; horietatik bederatzik goi mailako urrezko Bikain egiaztatu dute, lauk erdi mailakoa den zilarrezkoa eta beste lauk oinarrizkoa. Euskalduna Jauregian egin zen ekitaldian ziurtagiria jaso duten erakundeetako ordezkariak eta Bikain prozesuaren jarraipena egiten duen Artezkaritza kontseiluko kideak egon ziren. Gainontzekoek streaming bidez izan zuten ekitaldia jarraitzeko aukera.\nKultura eta Hizkuntza Politikako sailburu eta Eusko Jaurlaritzaren bozeramaile Bingen Zupiriak ekitaldian azpimarratu zuenez, “eguneroko jarduera sozioekonomikoetan, gure eguneroko lan- eta antolakuntza-jardueretan euskarak bere lekua izan dezan, elkartez-elkartez, enpresaz-enpresa, erakundez-erakunde zailtasun eta eragozpen askoren gainetik egindako lana, ahalegina eta lorpenak eredugarriak izaten ari dira”. Zupiriak gaineratu zuenez, “bikaintasunaren aldeko jarrera horri esker, enpresa eta zerbitzu horietan bizirik dago euskara, mugimenduan, hornitzaileekin edo herritarrekin izaten dituzuen eguneroko harremanetan eta ekoizpen-prozesu eta erabakiguneetan”.\nHala ere, Kultura eta Hizkuntza Politikako sailburuak aurretik dauden zereginak ere azpimarratu zituen “gauza asko dago – daukagu – oraindik eginkizun, euskarak lan-munduan dagokion ezarpen eta erabilpen-maila lortu arte. BIKAIN-Sarion eragiletzak eta aitorpenak eragozpen asko gainditu beharko ditu oraindik ere, baina, zailtasunak-zailtasun, jarrera izango da beti aurrera egiten lagunduko diguna. Bikaintasunaren jarrera.”


Hasiera EUROPAKO FUTBOL BIDEAK Frantziako Futbol Jokalariak Raphael Varane Childhood Story Plus Untold Biografia Hechos\nLB-k Nickname izenarekin ezagunena den Futbol Jenio baten istorio osoa aurkezten du; 'Garbi jauna'. Gure Raphael Varane Haurtzaroko Story plus Biography Fact-ek bere haurtzarotik gaur arte gertakari aipagarrienen berri ematen dizu.\nReal Madril eta Frantziako Kondairaren analisiak bere bizitza istorioa dakar ospearen aurretik, harreman bizitza, familia bizitza eta hari buruzko gertakari gutxi ezagutzen diren OFF-Pitch asko.\nBai, denek dakite bere zelai erdiko gaitasun iraingarriak, baina gutxik Raphael Varaneren Bio nahiko interesgarria dela uste dute. Orain adio gehiagorik gabe, Has gaitezen.\nRaphael Varane Haurtzaroko istorioa - Lehen bizitza eta familia aurrekariak:\nRaphael Xavier Varane 25ko apirilaren 1993ean jaio zen Lillen, Frantzian. Martiniquais ondarea du bere aita Gaston Varane-k, jatorriz Le Morne-Rouge -koa, eta Annie Varane bere ama frantsesa Saint-Amand-les-Eaux-en hazi zen bitartean.\nMartinikako jatorria Frantziako Karibeko itsasoz haraindiko departamenduak osatzen duen uharte txiki bat da. Thierry Henry eta Abidal ere badago hegoaldetik.\nOso txikitatik, Varane bere aitari lagundu zion bere eskualdeko futbol taldearen partidetan jokatzen. Etxera bueltan, bere aitak, Gastonek ez zuen zalantzarik izan semearen oinen artean baloia jartzeko.\nEden Hazard Childhood Story Plus Untold Biografia Hechos\nFutbola zen bere pasioa eta, arrakasta hutsetik harago, bere Raphael maiteak kirola egin zuen moduan maitatzea eta ulertzea nahi zuen.\nRaphaël errugbian hasi zen, baina ez zitzaion gustatu. Gero futbolera aldatu zen. Inoiz ez zion etxean futbolean jokatzeari utzi. Zazpi urterekin AS Hellemmes bere lehen futbol klubean sinatzera eraman zuen futbolarekin zuen ezagupena aitortu zion aitari.\nBere aitaren hitzetan ... “Beti irakatsi nion Raphaeli baloia babestu, kontrolatu eta bere teknika hobetu behar zuela.\nRaphaëli beti gustatu zaio entrenatzea. Inoiz ez nuen nire mutila behartu behar entrenatzera joatera. Gogor lan egitea maite zuen. Bere puntu indartsua kontzentrazioa da ".\nKlubean bi urte eman ondoren, 2002ko uztailean, RC Lens klub profesionalean sartu zen. bertan hazi zen klubaren aktibo preziatuarekin, Gaël Kakuta, behin Chelsea FC arazoak jarri zituena.\n22ko ekainaren 2011an, Lenseko presidenteak, Gervais Martelek, klubeko bileran, talde laguntzaile bati baieztatu zion Varane Espainiako klubean sartuko zela Real Madrilekin, "Real Madrilen jokatuko du gidaritzapean José Mourinho". Gainerakoak, esaten duten moduan, orain historia da.\nNor da Camille Tytgat? Raphael Varane-ren emaztea:\nIa ez da kalera ateratzen eta ia ez du Santiago Bernabeura bisitatu, baina hori egiten duenean kamera guztiek arreta jartzen diote. Oraindik, inork ez daki asko Raphael Varane-rekin ezkonduta dagoen ilehori ikusgarri honi buruz. Hemen Raphael Varaneren emazte ederra, Camille Tytgat.\nTxostenek adierazten dute urte asko daramatzatela harremanekin. Biak Frantzian bigarren hezkuntzako garaian elkartu ziren eta Varane-k Real Madrilera sartzeko aukera izan zuenean ez zuen zalantzarik izan haren atzetik. 2015eko ekainean, biak Frantzian ezkondu ziren.\nRaphael Varane eta Camille Tytgat-ek kalitate oneko eta kanpoko une eguzkitsuekin batera disfrutatzea gustatzen zaie. Frantziarrak eta emazteak momentu onak elkarrekin gozatzen dituzte.\nRaphael Varane Familia Bizitza:\nLehenik eta behin, Lasaitasuna Varane familiaren kalitatea da. Rafaelek oinordetzan hartu zuen. Hau da lurrean irudi hori islatzen duena. Hasieran klase ertaineko familia jatorrikoa zen, futbol inbertsioak ordaintzen hasi aurretik. Orain bere familiaren berri emango dizugu gurasoengandik hasita.\nGurasoak: Raphael Varane-ren aita, Gaston Varane, Martiniquais uhartearen iparraldean jaio eta hazi zen.\nAukera gehiago bilatzeko gaitasuna zela eta, Gastonek emaztea, Annie eta Raphael Varaneren ama (beheko argazkian), emigratu zuen Hellemmes-Lille herri txikira 1976an. Raphael jaio baino 17 urte lehenago. Ezagutu Raphael Varane-ren gurasoak.\nBrothers: Raphael Varane-k Anthony eta Jonathan izeneko bi anaia ditu. Bere anaia nagusia, Anthony Varane, beheko irudian, futboletik erretiratu zen lesioagatik. Ezagutu Raphael Varane-ren anaia nagusia- Anthony Varane.\nAnthony izan zen bere teknika hobetzeko Varane uzten arduraduna. Anthony izan zen jokalari onenaren onenetakoa izan zen garai hartan. Zale batzuek oraindik ere Raphael Varane baino atseginagoa zela uste dute.\nJarraian, Raphael eta bere anaia txikia, Jonathan Varane, Lens-ek behin aukeratu ditu bere anaia nagusiarekin maskota lanak egiteko. Hemen dituzu Jonathan eta Raphael.\nJonathan Varane futbola futbol zelaira joatea da. Jarraian, helburu bat ospatzen duen argazki bat dago.\nRaphael Varane Bizitza pertsonala:\nRaphael Varane-k ondorengo atributuak ditu bere nortasunari.\nRaphael Varane-ren indarguneak: Fidagarria, pazientzia, praktikoa, eskainia, arduratsua eta oso egonkorra da.\nRaphael Varane ahulak: Stubborn, posesiboa eta zorrotzagoa izan zitekeen.\nZein da Raphael Varane gustatzen zait: Lorezaintza, sukaldaritza, musika, erromantizismoa, kalitatezko arropa, eskuak lan egitea gustatuko litzaioke\nRaphael Varane ez zait gustatzen: Bakoitzak bat-bateko aldaketak, konplikazioak, inolako segurtasunik ez eta ehunak sintetizatzen ditu.\nLaburbilduz, Raphael praktikoa eta oinarrituta dago. Bere lanaren fruituak biltzea maite duen norbait da, bere aukerak jasateko eta atxikitzeko prest dago gogobetetze pertsonalera iritsi arte.\nRaphael Varane Untold Biography Fact - Lapurreta:\nRaphaël Varane Real Madril eta Borussia Dortmunden arteko partida 7 abenduan, 2016ek bere etxera eraman zituen Armadako lapurrek.\nEl Mundo egunkariaren arabera, lapurrak frantsesen etxean sartu ziren 9: XNUMXak aldera, partidaren hasiera orduan, abisua eman gabe, jokalariak sistema piztea ahaztu zitzaiolako. 'alarma.\nVarane eta bere taldekideak etxean loturik zeuden bitartean (2-2) eta bigarren amaitu zuten Txapeldunen Ligako taldean arratsaldeko aurkarien atzetik, lapurrek luxuzko erlojuak, bitxiak, dirua eta arropa lapurtu zituzten.\nArtikulu horiek 70,000 euro inguruko balioa dute, arabera The World. Polizia espainiarraren ikerketen astuna izan arren, lapurrak oraindik harrapatu gabe daude oraindik.\nRaphael Varane Hezkuntza:\nNoiz Zinedine Zidane 2011ko ekainean Real Madrilek sinatzeko zuen interesaz Varani deitu zion, Varanek Zidaneri berriro deitzeko eskatu zion, batxilergoaren azterketarako berrikuspenaren erdian zegoelako.\nVaraneren hitzetan ...: 'Arraroa zen, ezin nuen sinetsi ere egin. Zizouk galdetu zidan ea interesatzen zitzaidan, azterketetan kontzentratuta nengoela esan nuen eta amaitzen dutenean berriro hitz egin beharko genuke '.\nRaphael Varane Untold Biography Facts - Jose Mourinhok nola lagundu zion:\nRaphael Varane-k agerian utzi du Jose Mourinhok denboraldi hasieratik irten zela Bernabeu futbol zelaian. Mourinhoek Ligan 1 alboan Varane sinatu zuen Lens atzera 2011-n.\nMourinho oraindik Varane-ra hurbildu zen iaz Man United-eko zuzendari izendatu zutenean, baina atzelariak azaldu zuen Zinedine Zidanek Espainian jarraitzeko konbentzitu zuela.\nHala eta guztiz ere, Varanek oraindik ere estimu handia du portugaldarrak Madrilen bere garaian hasi zen garaian lagundu ondoren.\n"Garai bitxi batera apur bat jasan nuen, Mourinho arduratu zen. Denboraldiaren hasieran ez nekien zergatik ez nintzen jolasten.\nEz nintzen ondo entrenatzen eta ez nituen jokatu. Zuzendariari hitz egin eta galdetu zidan: 'Zer gertatzen da okerra, zergatik ez zaude ongi, zergatik ez duzu zure maila?' ..."Eta erantzun nion:" Ez dakit, saiatzen naiz, baina gauzak ez dira lanean, eta ni neure fedea falta zait.\nGero, hiru egun geroago, 19-ren adinean, Manchester United-en aurka hasi nintzen. Oso konplexua zen joko bat zen eta ez dakit Jose Mourinhok nire nortasuna bazekien, baina erronka gisa hartu nuen.\n"Partida oso ondo joan da eta hortik aurrera dena hobeto joan da, asko aldatu dut". Mourinhorrek kritikak jaso ohi ditu jokalari partikularrei (batez ere gazteei) tratatzeko moduagatik, Raphael Varaneren kasua desberdina zen.\nEGITEN EGIAZTAPENA: Eskerrik asko Raphael Varane-ren Haurtzaroko istorioa eta kontatu gabeko biografia gertaerak irakurtzeagatik. LifeBogger-en zehaztasuna eta zuzentasuna lortzeko ahalegina egiten dugu. Artikulu honetan itxura egokia ez duen zerbait ikusten baduzu, jarri zure iruzkina edo jarri gurekin harremanetan !.\nDenek dakite bere erdilari iraingarrirako gaitasunen berri? Uste dut denek ezagutzen dituztela bere defentsarako gaitasunak ... ..


AMAIA ELIZAGOIEN IPUIN KONTALARIAREN BISITA IZANGO DUGU ALKIZAN - Albisteak - Alkiza\nAMAIA ELIZAGOIEN IPUIN KONTALARIAREN BISITA IZANGO DUGU ALKIZAN\nAmaia Elizagoien, "Ameli ipuinen jostune" Alkizara etorriko da urriaren 2an. Lau urtetik gorako haurrentzat saioa eskainiko du elizan, arratsaldeko 17:00etan.\nCOVID 19ak eragindako osasun-krisiaren ondorioz liburutegiko funtzionamendua ez da ohikoa. Liburuen mailegu zerbitzua martxan dago, baina herriko haurrek ez dute bertan egoteko aukerarik. Liburutegia algaraz, kolorez eta ametsez beterik egon ohi da. Egoerak onera egiten ez duen bitartean, baina, argazkia oso bestelakoa izango da.\nIrakurtzea eta ipuinak entzutea gauza ederra da! Ipuinek ametsen, magiaren eta ilusioaren mundura garamatzate. Horregatik, Alkizako haurrek amets egiten jarrai dezaten, Alkizako Udal Liburutegiak ipuin kontaketa saioa antolatu du. Hala, urriaren 2an Ameli ipuin kontalariaren bisita izango dugu.\nHerriz herri eta auzoz auzo, ipuinak ametsez josten aritzen den neska gaztea da Ameli. Hezkidetza, parekidetasuna, laguntasuna eta halako baloreak dira bere kontakizunen oinarria. Ipuinen mundu magikoa sortu, eta zerkuko izar artean kulunkatuz, bertan murgildu nahi du entzulea. Abentura honetan. Gustokoen dituen baliabideekin arituko da: bertsoak, kantuak, interpretazioa eta garrantzitsuena… bizipoza!\nBada, ez ahaztu urriaren 2an ipuinak entzunez amets egiteko aukera aparta izango dugula Alkizan bertan. Saioa Alkizako elizan eskainiko du arratsaldeko 17:00etatik aurrera.


Paradisuen zaharkitze programatua | Iritzia | Berria\nParadisuen zaharkitze programatua\nBehinola, belarrak hizketan zekien garaian, artaldea hurreratzen ikusi orduko marmarrean hasten omen ziren gertueneko belar izpiak: «aurrerago eta goxoago, aurrerago eta goxoago, aurrerago eta goxoago...» xuxurlatzen zieten ardiei, hartara haiek aurrera jo zezaten, belar izpi ustez gozoagoren esperantzan, izpi marmartiak «bizirik» utzita.\nBartzelonan amaitu berri den Mobile World Congress delakoari buruzko albisteetan irakurri dudanez, 2025ean 100.000 milioi Internet konexio izango omen da munduan. Horietatik, 7.000 milioi «besterik ez» omen dira gizakien artekoak izango (gainerakoak, gizaki baten eta objektu baten artekoak, edota bi objekturen artekoak izango omen dira). Ez da gutxi, 7.000 milioi konexio: munduko biztanle bakoitzeko bana, ozta-ozta bada ere, eta horrek aukera emango luke gizaki bakoitza bere buruarekin konektatuta egon dadin. Tamalez, konexio kopuru hori ez da lortuko gizaki bakoitzak konexio bana izango duelako, baizik eta batzuek (betiko aberatsek) konexio asko eta beste batzuek (betikoago pobreek) batere konexiorik izango ez dutelako.\nBatzuen konektatze erabateko horretara iristeko, ordea, orain baino Internet azkarragoa behar omen da. Zentzu bietan azkarragoa: indartsuagoa (aldi berean konexio eta gailu gehiagori eutsi ahal izango diona), eta lasterrago dabilena. Horixe da Bartzelonan bildu diren teknologiaren guruen zakur-ametsa, eta badu izen propioa ere: 5G Interneta. Bosgarren belaunaldiko Internet azkarrago hori gabe, ezin izango omen dira behar bezala garatu bizitzeko ustez nahitaezkoak diren zerak: Errealitate Birtuala, Googleren automobil autonomoak eta eskifaiarik gabeko hegaldiak, besteak beste.\nGünther H. Oetingger Gizarte eta Ekonomia Digitalerako Europako komisario jaunarenak dira orain arte hemen jaso ditudan profezia baikor horiek, eta baditu jarraitzaile sutsuak. Europar Batasunak 2020. urterako nahi du 5Garen ametsa gauzatu. Koreak, berriz, 2018rako, Joko Olinpikoak egingo baitira orduan han.\nIritzi kritikorik ere izan da, ordea, eta ez teknologia berrietan ni bezalako ezjakina den norbaiten aldetik, edota Saramagorekin batera «sekula ez da malkoz e-mailik lardaskatuko» aldarrikatzen duten horietako batenetik ere. Aitzitik, Mark Zuckerberg Facebooken asmatzaileak ohartarazi du ustezko paradisu horrek arriskurik ere baduela.\nZuckerberg jaunaren arrazoiak ez dira sistemaren (etengabeko garapenaren) kontrakoak, haren iraupena bermatzearen aldekoak baizik: «Ezinezkoa da gure industria haztea, baldin eta aberatsek gainerakoena halako bi lasterragoko Internet konexioa baldin badute». Zuckerbergen iritziz, 5G kontu horrekin itsutu ordez, Internet munduko zoko eta bazter guztietara helarazteari eman beharko litzaioke lehentasuna.\nJai dago, ordea, mundu aberatsean inork ez baitio (ustezko) aurrerapenari galga jarri nahi. Orain 5Ga bezala, oraindik orain 4Ga zen guztizko panazea, eta haren aurretik 3a, eta lehenago 2a, eta horrela beti, Josemiel Barandiaran handiak bildutako ipuineko ardiak bezala, «aurrerago eta goxoago, aurrerago eta goxoago, aurrerago eta goxoago» dioskun marmarraren mezua xalo-xalo (edo inozo-inozo) irentsita gabiltza eta.\nBelarra aspaldi mututu zenez, artaldearen jabeak dira orain belarri ertzera lelo hori behin eta berriz xuxurlatzen digutenak. Horrez gain, aurrerago joateko belardirik sekula falta ez dakigun, gero eta maizago eskaintzen digute sekula eztako paradisuren bat, ia estreinatu orduko zaharkitzen dena. Egingo nuke urte pare bat gabe hasiko zaizkigula 6G Internetarekin kalaka ematen.\nGauzak horrela, bi aukera ditugu. Bata, argi ibiltzea. Bestea, ardi ibiltzea.


Dabid :fedibertsoa:: "@Osoitz ez gaude erabat ados. Baina zure ikuspunt…" - Mastodon.eus\n2019(e)ko Ira 23, 19:28\n2019(e)ko Ira 23, 20:26\n@zital Argazkiaren paradoxa harrapatu dut, barregarria da, baina gutxiengo direnei erraztasunak eskaintzea orokorrean ondo iruditzen zait.\nEuroPython2016-an Django Girls proiektua ezagutu nuen eta positiboan planteatuta zegoela iruditu zitzaidan, neskak indartzeko asmoz rollo txarrik gabe.\nBadira gero hitz hutsez osatutako "How to" erasokorrak neskak mutilak bezain burujabeak direla ahazten dutenak, errealitatea aldatzekotan errealitatetik abiatuz aldatzen dela alegia\n2019(e)ko Ira 23, 20:35\n@Osoitz bai, bueno hori azkaningoko pantallazue ezta euren enpresiena, keja dan batena baño\n2019(e)ko Ira 23, 21:10\n@zital Bai bada apur bat kuriosoa irakasleen artean emakume gutxi daudela seinalatzea konpondu nahi den arazoa hain zuzen hori denean.\nGora teknologia gogoko duten neskak! Antolatu! Baina urteekin erabaki dut asimetria ez dela bizardun mordo bat asanbladan "How to" batekin autoflagelatuz konponduko dugun zerbait, ez baita konpondu behar apurtuta ez dagoena, aukera gero eta libreago izan gero eta gehiago egiten badugu batzuk hona eta besteak hara, libre, arazo bati buruz hitz egin al daiteke?\n2019(e)ko Ira 23, 21:50\n@Osoitz @zital ea galdera ondo ulertu dudan erantzun eta hanka sartu orduko. Teknologiarekin lotuta dauden hezkuntza/jakintza esparruetan neska kopuru eskasa egoteari arazo deitu dakiokeen (deitu behar ote zaion) da galdera?\n2019(e)ko Ira 23, 22:13\nBai, ikerketen arabera zenbat eta berdintasun handiagoa gizartean, gero eta nabarmenagoa da genero bereizketa ikasketa batzuetan, lehen estekatu dudanaren arabera:\nHortaz, libreki aukeratzea dagoenean desberdintasuna areagotzen bada ez ote da azalpen estatistikoa desberdintasun biologikoetan egongo? Hor daukagu neurologia ebolutiboa haritik tiratzeko, agian ondorioren batera heldu gaitezke.\n2019(e)ko Ira 24, 06:25\n@Osoitz @zital behin irakurri nuen software librearen munduan (hirurok maite dugun esparrua izanik horretan zentratuko naiz), emakumeen parte hartzea % 2koa zela. 2016ko datua da (FLISoL1).\nHasierako mugimendu feministek ere, ezagutza zientifiko-teknologikoan emakumeen kopurua eta berauen ikusgarritasuna eskasa dela aldarrikatu zuten. Zorionez, geroz eta talde ziberfeminista gehiago daude (Hackmeetingean beste baten berri izan nuen) errealitate hau ikustarazten laguntzen. 1/X\n2019(e)ko Ira 24, 06:28\n@Osoitz @zital emakumeen ahalduntzean sakontzen duten proiektu estrategiko asko daude: Debian Womens, LimuxChix, FOSSchix... berauen ikusgarritasuna oso txikia da gure komunitatean. Proiektuen ordezkari lanetan zenbat emakume dauden ikustea besterik ez dago.\nZenbat emakume ezagutzen dituzue generorik gabeko nick baten atzean? Nik batzuk. Euretariko batzuekin berba eginten dut eta beraien ekarpenak kontutan hartzeko egiten dute. Zerbait usteltzen zaigu hori egin behar duten bakoitzean. 2/X\n2019(e)ko Ira 24, 06:29\n@Osoitz @zital SLaren komunitatean parte hartzea bermatzen duten mekanismoak sortzen ditugunean ere, ez du esan nahi egokiak direnik. Ezta eroso sentituko direnik ere. 3/X\n2019(e)ko Ira 24, 06:30\n@Osoitz @zital adibidez, Stallmanen azken adierazpenen kontura, feminismoarekiko kritika oso gogorrak irakurri behar izan ditut software libreko blog esanguratsuetan. Ez dut aurkitu ez hanka ez bururik zeukan kritika bakar bat ere.\nEn fin, nire ustez zerbait kulturala da eta bizi garen gizarte ustel honen adierazle da (beste bat). Horregatik SLaren inguruan esparru ez mixtoak sortzen direnean, ni neu behintzat, poztu egiten naiz. 4/4\n2019(e)ko Ira 24, 06:38\n@Osoitz @zital bukatzeko galdera erantzun, abade predikatzailea ematen dut eta ez zen hori helburua.\n"Teknologiarekin lotuta dauden hezkuntza/jakintza esparruetan neska kopuru eskasa egoteari arazo deitu dakiokeen (deitu behar ote zaion) da galdera?".\nZalantzarik gabe, gure komunitatean, bai, arazo nabarmena eta justifikaezina. Berandu baino lehen zerbait egiteko modukoa. Ez da nahikoa izango hausnarketan geratzea. Genero ikuspegitik lantzen diren proiektuei ongi etorria eman behar diegu.\n2019(e)ko Ira 24, 09:18\nNeskek beraiek nahi dutena ikastea 'arazo larri eta justifikazina' da Dabiden iritziz.\nNeska gehiago daude li-te-ral-ki matxistak diren letrak dituzten kontzertuetan, agian SL-an zerbait txarto egiten ari ginelakoan egoerareren analisia zen txarto egin duguna urteetan?\n2019(e)ko Ira 24, 12:10\n@Osoitz egia esan, titular horrek irudimen ikaragarria erakusten du idatzi ditudan hitzak indargabetzeko (bai behintzat desitxuratzeko).\nErabili dituzun bi gertaera horien arteko konparazioa ez dut elikatu nahi. Oso desberdinak direnez, konparatze hutsak ez du zentzurik. Bestearen (kasu honetan nire) argudioak absurdora eramateko ez bada.\nHementxe erretiratzen naiz.\n2019(e)ko Ira 24, 13:04\nJopetas, txiste bat zela\n2019(e)ko Ira 24, 16:17\n@Osoitz badakit (errua nirea izan da txisteetan oinarritu beharrean, argudioetan oinarritutako eztabaida serioa zela pentsatzeagatik). Ez naiz haserretu, lasai 😊\n2019(e)ko Ira 24, 18:15\nBarkatu, saiatuko naiz zure argudioei merezi duten errespetuarekin erantzuten, ez dut uste oso urrun gaudenik.\nEz duzu esan nik defendatu dudan argudio zentralarekin ados zauden, asimetria nagusiki diferentzia biologikoei erantzuten diola alegia, nik esandakoak eta zuk esandakoak ez daude kontrajarriak, biak izan daitezke egia aldi berean, baina hau kontuan hartzea ala ez bereziki garrantzitsua iruditzen zait 'arazo' deitzen dugun horren dimentsioa zehazteko.\n2019(e)ko Ira 24, 18:24\nSoftware librean antolatutako emakume talde batzuk aipatu dituzu. Ez dago errepikatu beharrik positiboa iruditzen zaidala, arrunta da antzerako interesak dituztenekin elkartzea, maiz pertsona bera halako hainbat taldeetan dago eta taldeen arteko ideien edo ikuspuntuen "kontaminazio" positibo bat ematen da.\nBai esan dut talderen batetik ateratako analisia batzuekin ez nagoela ados (asko sinplifikatuz, emakume gutxi egotea = gizonen errua) hemen ez dakit ados gauden.\n@Osoitz ez gaude erabat ados. Baina zure ikuspuntua ulertzeko gai naiz. Nire arrazonamendua da: SLaren komunitatearen partaideen % 98 gizonezkoak. Parte hartze politikak, beraz, gutxienez % 98an, gizonok erabakita. Normala deritzot emakume asko eroso ez sentitzea. Zelan sentiarazi eroso? Gizonok ez dugu asmatzen jakingo (baldintza kulturalak). Emakumeak behar ditugu. Nola erakarri? Auskalo. Beraiek esan behar digute (eta guk esaten dutena hausnartu eta gure ezintasuna onartu).\n2019(e)ko Ira 24, 21:38 · 0 · 0 · 1


Lucas Eguibarrek denboraldiko lehenengo podiuma lortu du Sunny Valleyn, Errusian - basqueteam\nLucas Eguibarrek denboraldiko lehenengo podiuma lortu du Sunny Valleyn, Errusian\nLucas Eguibar donostiarrak, snowboard-eko boardercross-eko Munduko Kopako azken irabazleak, asteburu honetan lortu du denboraldiko bere lehenengo podiuma Errusiako Sunny Valley estazioan. Poba Pierre Vaultier frantziarrak irabazi du, diziplinako olinpiar txapeldunak.\nEguibar, Sotxiko neguko Olinpiar Jokoetan diploma, hirugarren izan da Sunny Valleyn, Vaultier eta Christopher Robanske kanadiarraren atzetik.\nLarunbateko sailkapen txandan nagusitu ondoren, final zortzirenetako txanda irabazi zuen, et abigarren izan zen final laurdenetan eta finalerdietan, podiumera igo aurretik.\nEguibar iazko martxoan igo zen podiumera azken aldiz, ondoz ondoko bi jardunalditan, lehenengo eta bigarren bukatu zuenean Veysonnaz-en (Suitzan). Horrek bidea erraztu zion boardercross-eko Munduko Kopan bere lehen titulua bereganatzeko.\nLucasek adierazi du amorrua ematen diola proba irabazi edo bigarren postuyan bukatzeko aukera izan zuelako, baina orokorrean asteburua nahiko ona izan dela . Gipuzkoarrak esan du elurra baldintza onetan egon zela eta txapelketa erosoa izan dela berarentzat.\nLucas Eguibarrek asteburu honetan jokatuko du Munduko Kopako hurrengo proba Korean.\nTeresa Errandonea hesi lasterkariak ez du 100 metrokoan sailkapena gainditu Tokioko Jokoetan\nEuropako debuta barne, denboraldi ona sinatu du Teresa Errandoneak, bilakaera itzela euki baitu azken hilabeteetan, baina gaur ezin izan da 100 metroko hesi lasterketan Tokioko Olinpiar Jokoetako finalerdietan sartu. Hala ere, saria munduko sailkapeneko 19. postuarekin iritsi zen, horri esker txartel olinpikoa eskuratu zuenean.Irungo atleta ilusionatuta agertu da Jokoetan bere debuta egin duelako, baina lasterketa […]


135. zk., 2021eko uztailaren 9a, ostirala\nPDF (821 KB - 46 orri.)\nAGINDUA, 2021eko ekainaren 15ekoa, Osasuneko sailburuarena; honen bidez, laguntza ekonomikoen deialdia egiten da talde teknikoak sortu eta mantentzeko, adikzioen prebentzio komunitarioko programak garatzeko eta arrisku eta kalteak prebenitu eta murrizteko proiektuak egiteko, bai eta jarduera-esparru horietan ohitura osasungarriak sustatzeko ere, 2021eko ekitaldian.\nOsasun Sailak du osasun publikoaren eta adikzioen eskumena, lehendakariaren irailaren 6ko 18/2020 Dekretuaren (Euskal Autonomia Erkidegoaren Administrazioko sailak sortu, ezabatu eta aldatzen dituena eta horien egitekoak eta jardun-arloak finkatzen dituena) 12.1 artikuluan ezarritakoaren arabera (2020ko azaroaren 7ko EHAA, 176. zk.); dekretu hori aldatu egin zen, abenduaren 28ko 48/2020 Dekretuaren bidez (2020ko abenduaren 31ko EHAA, 262. zk.)\nAgindu honek 2021eko ekitaldirako arautzen ditu adikzioen arloan ohikoak diren laguntza-lerroak. Euskadiko Osasun Antolamenduari buruzko Legearen (ekainaren 26ko 8/1997) Legearen 2. artikuluan ezarritakoari jarraikiz, EAEko botere publiko guztiei dagokie osasuna sustatu eta indartzea jarduera sozioekonomikoan diharduten sektore guztietan, helburu hauek lortzeko: bizi-ohitura osasungarriak suspertzea, arrisku-faktoreak desagerraraztea, ondorio txarrak saihestea eta, batik bat, osasunaren garrantziaz jabetu eta kontzientziatzea. Halaber, aipatutako legearen 3. artikuluak adierazten du osasunaren alorreko euskal administrazioari dagokiola osasun publikoaren babes orokorra bermatzea, osasuna sustatzeko neurrien bidez.\nDeialdi honek aurreko ekitaldiko edukiei eusten die, eta honako arau hauek osatutako esparru juridikoan kokatzen da: 1/1997 Legegintzako Dekretua, azaroaren 11koa, Euskadiko Ogasun Nagusiaren Antolarauei buruzko Legearen testu bategina onartzen duena, VI. titulua; 38/2003 Lege Orokorra, azaroaren 17koa, Dirulaguntzei buruzkoa; eta 887/2006 Errege Dekretua, uztailaren 21ekoa, Dirulaguntzei buruzko Lege Orokorraren Erregelamendua onartzen duena.\nAginduak bete egiten ditu Osasuneko sailburuaren 2021eko martxoaren 8ko Aginduaren bidez onetsi ziren Osasun Sailaren 2021eko ekitaldiko Dirulaguntzen Plan Estrategikoan ezarritako jarraibideak.\nHori guztia dela eta, eta deialdi honetarako nahikoa kreditu egonik 2021. urteko Aurrekontu Orokorrak onartzen dituen otsailaren 11ko 1/2021 Legearen arabera, honako hau\n1.– Agindu honen xedea da osasun publikoaren eta adikzioen eremuan 2021. urtean emango diren dirulaguntzen deialdia egitea. Laguntza horiek, hain zuzen ere, adikzioen prebentziorako udal-taldeak sortzeko eta mantentzeko, adikzioen prebentzio komunitariorako udal-programa espezifikoak garatzeko eta arrisku eta kalteak prebenitu eta murrizteko proiektuak egiteko dira, bai eta jarduera-esparru horietan ohitura osasungarriak sustatzeko ere.\n3.– Aginduak bete egiten ditu Osasuneko sailburuaren 2021eko martxoaren 8ko Aginduaren bidez onetsi ziren Osasun Sailaren 2021eko ekitaldiko dirulaguntzen plan estrategikoan ezarritako jarraibideak (Euskal Autonomia Erkidegoko Administrazio Publikoaren egoitza elektronikoaren iragarki-taula elektronikoan argitaratu zen agindu hori: https://www.euskadi.eus/iragarki-taula-elektronikoa)\nTalde teknikoak sortzeko eta mantentzeko laguntzak 2021:\nAdikzioen prebentzio komunitarioko 2021erako programak garatzeko laguntzak:\n1.– Eskariak aurkezteko epea hasiko da agindu hau Euskal Herriko Agintaritzaren Aldizkarian argitaratu eta biharamunean, eta amaituko da 2021eko irailaren 15ean.\nProzedura honetako izapidetze guztiak bitarteko telematikoen bidez egin ahal izateko, erakunde eskatzaileek Euskal Autonomia Erkidegoko Administrazio Publikoak onartutako ziurtagiri elektronikoetako edozein erabiliko dute. Esteka honetan kontsulta daitezke onartutako ziurtagiri elektronikoak: https://www.euskadi.eus/ziurtagiri-elektronikoak\n3.– Eskaeraren ondoko izapideak Euskal Autonomia Erkidegoko Administrazio Publikoaren egoitza elektronikoko «Nire karpeta»ren bidez egingo dira: https://www.euskadi.eus/nirekarpeta\n6.– Erakunde kudeatzaileak behar hainbeste aldiz eta automatikoki egiaztatuko du toki-erakundeek zein Hirugarren sektoreko erakundeek zerga-betebeharrak eta Gizarte Segurantzarekikoak betetzen dituztela, hala laguntza ematerakoan nola ordainketak gauzatzerakoan, erakunde horiek baimenik eman behar izan gabe, Euskadiko Ogasun Nagusiaren Antolarauei buruzko Legearen testu bateginak (azaroaren 11ko 1/1997 Legegintzako Dekretuaren bidez onartuak) 50.3 artikuluan ezarritakoaren arabera. Hala ere, eskatzaileak berariaz uka dezake baimen hori, eta, halakorik egiten baldin badu, dagozkion agiriak aurkeztu beharko ditu.\nEuskal Autonomia Erkidegoko Administrazio Publikoan bitarteko elektronikoen bidez izapideak egiteko ordezkari bat izendatzen denean, pertsona horrek alta emanda egon beharko du Euskal Autonomia Erkidegoko Administrazio Publikoaren egoitza elektronikoko Ahalordetzeen Erregistro Elektronikoan: https://euskadi.eus/ordezkariak\n9.– Euskal Autonomia Erkidegoko Ogasun Nagusiaren Antolarauei buruzko Legearen testu bateginaren (azaroaren 11ko 1/1997 Legegintza Dekretuaren bidez onartutakoaren) 50.6 artikulua eta Dirulaguntzei buruzko Lege Orokorraren (azaroaren 17ko 38/2003 Legearen) 13.7 artikulua betez, eskabideen eginbide normalizatuan honako betebehar hauek egiaztatuko dira erantzukizunpeko adierazpen baten bidez:\nb) Euskal Autonomia Erkidegoko Administrazio Orokorrak, horren erakunde autonomoek edo Euskal Autonomia Erkidegoko Administrazio Orokorraren mendeko zuzenbide pribatuko erakunde publikoek emandako izaera bereko laguntzaren edo dirulaguntzen esparruan hasitako itzulketa- edo zehapen-prozeduretan sartuta ez dagoela edo horrelakoren bat bukatuta ez duela egiaztatzea.\nc) Egiaztatzea erakunde eskatzaileak ez duela zehapen administratibo edo penalik jaso, dagokion epaiak edo ebazpen irmoak ezartzen duen epean laguntza edo dirulaguntza publikoak jasotzeko aukera kentzen diona, edo ez dagoela horretarako ezgaitzen duen legezko debekuren baten eraginpean, Emakumeen eta Gizonen Berdintasunerako Legearen (otsailaren 18ko 4/2005 Legearen) azken xedapenetako seigarrenean jasota dagoen debekua barne.\nAlde batera utzi gabe Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 50.2 artikuluan eta Dirulaguntzei buruzko azaroaren 17ko 38/2003 Lege Orokorraren 14. eta 46. artikuluetan adierazitako betebeharrak, aplikatzekoak diren heinean, laguntzen onura jaso duten instituzio eta erakundeek honako betebehar hauek bete beharko dituzte, aginduaren beste artikuluetan ezarritakoez gain:\nf) EAEko Emakumeen eta Gizonen Berdintasunerako VII. planean jasotako konpromisoak betez eta Emakumeen eta Gizonen Berdintasunerako Legearen (otsailaren 18ko 4/2005 Legearen) 18.4 artikuluan adierazitakoarekin bat eginez, agindu honetako jardueren ondoriozko memoria, proiektu eta gainerako testuak idaztean hizkuntza ez sexista erabiliko da.\ng) «Datuen alta/hirugarren alderdi interesduna» inprimakia igortzea aurreko dirulaguntzetara aurkeztu ez bada, edo aldaketak izan badira. Hirugarrenen alta elektronikoki izapidetu daiteke egoitza elektronikoan eskuragarri dagoen zerbitzuaren bidez: https://www.euskadi.eus/eusko-jaurlaritza/-/hirugarrenaren-datuen-aldaketa\nDirulaguntzak jasotzeko eskabideak osorik betetzen ez badira, edo laguntza-kapitulu bakoitzean zerrendatutako dokumentazioa faltan badute, errekerimendua egingo zaio telematikoki interesdunari, hamar eguneko epean zuzendu ditzan akatsak edo aginduzko dokumentuak aurkeztu. Hauxe ere jakinaraziko zaio: hala egin ezean, eskabidean atzera egin duela joko dela. Administrazioa behartuta dago eskaera horri buruzko berariazko ebazpena ematera eta ebazpen hori jakinaraztera, Administrazio Publikoen Administrazio Prozedura Erkidearen Legearen (urriaren 1eko 39/2015 Legearen) 21. eta 68. artikuluetan zehaztutakoaren arabera.\nIzaera pertsonaleko datuak «Osasun publikoaren eta Adikzioen arloko laguntzak eta dirulaguntzak» deritzon tratamendurako erabiliko direla jakinarazten da, xedapen hauetan ezarritakoa betetzeko: Europako Parlamentuaren eta Kontseiluaren 2016ko apirilaren 27ko 2016/679 Erregelamendua (EB), Datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa (Datuen Babeserako Erregelamendu Orokorra); Datu Pertsonalak Babesteari eta Eskubide Digitalak Bermatzeari buruzko abenduaren 5eko 3/2018 Lege Organikoa, eta datuen babesaren alorrean indarrean dauden gainerako arauak. Ezaugarri hauek ditu:\n«Arduraduna: Osasun Saila. Osasun Publikoaren eta Adikzioen zuzendaritza»\nLegitimazioa: beharrezko tratamendua interes publikoaren izenean edo tratamenduaren arduradunari esleitutako botere publikoen izenean burututako eginkizun bat betetzeko.\nInformazio gehigarria: datuen babesari buruzko informazio gehiago eskuratu daiteke web helbide honetan: https://www.euskadi.eus/tratamendu-jardueren-erregistroa-tje/web01-aprat/eu/eu/contenidos/informacion/rat/eu_def/adjuntos/0876_eu.html\nBalorazio Batzordea osatzen duten pertsonen nortasuna EHAAn argitaratuko da bilera egin baino lehen, behar besteko aurrerapenarekin\n5.– Laguntzak kudeatzen dituen organoak edo balioespen-batzordeak egoki iritzitako informazio eta dokumentazio osagarri guztia eskatu ahal izango diete erakunde eskatzaileei, aurkeztutako proiektua edo jarduera hobeto ulertzeko behar badute, bai eta erantsitako datuak erkatzeko eta beharrezko diren egiaztapenak egiteko ere, dirulaguntzak behar bezala esleitzeko.\nOsasun Publikoaren eta Adikzioen Zuzendaritzak, espedientea eta organo kolegiatuaren txostena ikusita (III. eta IV. kapituluak), behin-behineko ebazpen-proposamena egingo du, behar bezala arrazoituta, eta Osasuneko sailburuordeari igorriko dio onar dezan. Onartu ondoren, interesdunei jakinarazi beharko zaie deialdian ezarritako moduan, eta 10 eguneko epea emango da alegazioak aurkezteko.\nAlegazioak aztertu ondoren, behin epea igarota, beharrezko egiaztapenak eta izapideak egin ondoren, sailburuordeak behin betiko ebazpena emango du.\nAgindu honen bidez emango diren laguntzetarako eskabideak ebazteko epea 2021eko azaroaren 30ean amaituko da.\n7.– Publizitate-printzipioa betetzeko, eta ebazpenak berariaz eta banan-banan jakinarazi behar direla ahaztu gabe, xedapen honen babesean emandako dirulaguntzen onuradunak diren erakundeen zerrenda (esleitutako kopuruak adierazita) eta hasiera batean emandako dirulaguntza aldatu zaienena Euskal Herriko Agintaritzaren Aldizkarian argitaratuko dira, Osasuneko sailburuordearen ebazpen bidez.\n1.– Agindu hau betetzeko, gehienez ere, 2.854.400 euro erabiliko dira. Adierazitako zenbatekoa honela zatikatuko da II-IV. kapituluetako lerroen artean:\nc) Arriskuak eta kalteak prebenitzeko eta gutxitzeko proiektuak egiteko eta adikzioen esparruan ohitura osasungarriak sustatzeko (IV. kapitulua): 1.118.500 euro. Zenbateko horretatik, 236.000 euro ausazko jokoa eta substantziarik gabeko beste adikzio batzuk prebenitzeko eta tratatzeko proiektuak diruz laguntzeko izango dira.\n2.– Agindu honen 5. artikuluan adierazten den edozein betebehar ez bada betetzen, jasotako laguntza itzuli egin beharko da. artikulu horretan jasotzen ez denerako, aplikatzekoak izango dira Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 53.1. eta 53.2 artikuluetan xedatzen diren itzulketa-arrazoiak, bai eta Dirulaguntzei buruzko Lege Orokorraren (azaroaren 17ko 38/2003 Lege Orokorraren) 37.1 artikuluko arrazoiak ere. Azken hori uztailaren 21eko 887/2006 Errege Dekretuaren (Dirulaguntzei buruzko Lege Orokorraren Erregelamendua onartzen duenaren) 91.-93. artikuluen bidez garatzen da.\n3.– Agindu honen 7. artikuluan xedatzen denaren arabera, halaber, jasotako laguntza itzuli beharko da, baldin eta emandako laguntzaren zenbatekoak –bakarrik edo beste dirulaguntza, laguntza, diru-sarrera edo baliabide batzuekin batera– proiektuaren kostua gainditzen badu. Kasu horretan, aipatutako kostuari dagokionez soberan jasotako zenbatekora eta dagozkion berandutza-interesetara mugatuko da itzultzeko betebeharra.\n5.– Osasuneko sailburuordearen bitartez hasi eta burutuko da itzulketa-prozedura, beharrezkoak diren prozesuak izapidetu eta gero. Prozedura abenduaren 17ko 698/1991 Dekretuaren arabera izapidetuko da (Euskal Autonomia Erkidegoaren aurrekontu orokorren kontura ematen diren dirulaguntzen bermeei eta horiek itzultzeari buruzko araubide orokorra arautzen duena eta horien kudeaketan parte hartzen duten erakunde laguntzaileek bete beharreko baldintzak, araubidea eta betebeharrak ezartzen dituena da dekretu hori).\nDirulaguntzen deialdi honi honako arau hauetan bildutako dirulaguntzei buruzko araubide juridikoa aplikatu behar zaio: Dirulaguntzei buruzko azaroaren 17ko 38/2003 Lege Orokorra eta hura garatzen duen Erregelamendua (uztailaren 21eko 887/2006 Errege Dekretuaren bidez onartutakoa). Gainera, honako hauetan xedatutakoa aplikatu beharko da: Euskadiko Ogasun Nagusiaren Antolarauei buruzko testu bateginaren VI. titulua eta VII. tituluko III. kapitulua –azaroaren 11ko 1/1997 Legegintzako Dekretuak onartzen duena– eta abenduaren 17ko 698/1991 Dekretua, horrek arautu baitzuen Euskal Autonomia Erkidegoaren Aurrekontu Orokorren kargurako dirulaguntzen bermeen eta itzulketen araubide orokorra eta bertan ezarri baitziren horien kudeaketan parte hartzen duten erakunde laguntzaileen betekizunak, araubidea eta betebeharrak.\n2.– Agindu honen 16.2 artikuluan ezarritakoa galarazi gabe, adikzioen prebentzio komunitariorako eta esparru horretan ohitura osasungarriak sustatzeko talde teknikoek funtzio nagusitzat izango dute Droga-mendekotasunen eta adikzioen arreta osoari buruzko Legearen (apirilaren 7ko 1/2016 Legearen) 67.1.a) eta 68.1.a) artikuluei erreferentzia egiten dioten foru-aldundiaren edo tokiko erakundeen planean ezarritako helburuak betetzea.\na) Euskal Autonomia Erkidegoan adikzioen prebentzio komunitarioari eta esparru horretan ohitura osasungarriak garatzeari lotutako politika eraginkortasunez gauzatzeko lanbide-trebakuntza egokia izatea. Taldeko teknikari bakoitzak deialdian eskatzen den adikzioen prebentzio arloko gutxieneko (60 ordu) prestakuntza daukala egiaztatu beharko du (agindu hau argitaratu aurreko ekitaldian egindako edo aurreko ekitaldietan bidali gabeko prestakuntzari buruzko informazioa ematea)\nc) Kontratatutako langile bakoitzaren soldata-kostua (soldata gordina eta Segurantza Gizarteari ordaindu beharreko kuota/besteak).\n1.– Osasun Sailak, 2021. urteari dagokion aipatutako talde teknikoetako langileen kostuaren % 75 finantzatu ahal izango du. Ehuneko hori aplikatuko zaion oinarria ez da ezein kasutan honako hauek baino handiagoa izango:\n3.– Ordainketa zatika egingo da. Lehen % 80 laguntza onartzean ordainduko da, eta gainerako % 20a, berriz, ekitaldia amaituta eta dagokion toki-erakundean fede publikoa duen pertsonak beharrezko ziurtagiria eman ondoren. Ziurtagiri horretan idazkariak dagokion agirian agertzen diren talde teknikoan dauden langileei buruzko datuak eta gastuak egiazkoak direla ziurtatuko du. Ezarritako ereduen araberakoa izan behar dira ziurtagiri zein justifikagiri horiek, eta 2022ko martxoaren 1a baino lehen aurkeztu beharko dira.\nJustifikazioak baliabide elektronikoak erabiliz aurkeztuko dira, Euskal Autonomia Erkidegoko Administrazio Publikoaren egoitza elektronikoko «Nire karpeta»ren bidez: https://www.euskadi.eus/nirekarpeta. Ziurtagiri justifikatiboa, informazioa eta prozedura Euskal Autonomia Erkidegoko Administrazio Publikoak euskadi.eus-en duen egoitza elektronikoan aurkitu ahalko dira, 3. artikuluan aurreikusitako izapidetze elektronikoaren jarraibideetan azaldutako prozeduraren eta jardueren arabera.\n– Ordainsariak: 190 eredua (dagokion Foru Aldundikoa), kontratuak eta nominak.\n– Gizarte Segurantzari ordaindu beharreko kuotak: GSDNko TC1 eta TC2 ereduak\n1.– Kapitulu honen xedea da: 2021ean zehar EAEko toki-erakundeei arriskuak eta kalteak prebenitzeko eta gutxitzeko, bai eta ohitura osasungarriak sustatzeko programak eta esku-hartzeak garatzeko emango zaizkien dirulaguntzak arautzea. Programa eta esku-hartze horiek adikzioen edo droga-mendekotasunen alorreko tokiko planetan egon behar dute, plan horiek onartuta edo prestatzeko prozesuan daudela. Udalek banaka edo mankomunatuta prestatu eta garatu behar dituzte plan horiek, eta ekintza egituratu eta koordinatuen multzo ordenatu bat osatu behar dute.\n3.– Ordainketa zatikatua egingo da; % 80 ordainduko da laguntza onartzen denean eta gainerako % 20a 2022ko martxoaren 1 baino lehenago Osasun Sailaren Osasun Publikoaren eta Adikzioen Zuzendaritzari dirulaguntza justifikatzeko memoria bidali eta gero. Memoria horretan jasoko dira diruz lagundutako programaren betetze-maila eta programaren garapenaren balorazio kualitatiboa, bai eta adikzioen esparruan erakunde onuradunek egindako beste jarduera batzuei buruzko informazioa ere.\n4.– Justifikazio-memoriak Euskal Autonomia Erkidegoko Administrazio Publikoaren egoitza elektronikoan ageri dira eta Osasun Publikoaren eta Adikzioen Zuzendaritzari bidaliko zaizkio.\n5.– Justifikazioak baliabide elektronikoak erabiliz aurkeztuko dira Euskal Autonomia Erkidegoko Administrazio Publikoaren egoitza elektronikoko «Nire karpeta»ren bidez: https://www.euskadi.eus/nirekarpeta. Informazioa eta prozedura eskura izango dira Euskal Autonomia Erkidegoko Administrazio Publikoak euskadi.eus-en duen egoitza elektronikoan, 3. artikuluan aurreikusitako izapidetze elektronikoaren jarraibideetan azaldutako prozeduraren eta jardueren arabera.\n3.– Ordainketa zatikatua egingo da; % 80 ordainduko da laguntza onartzen denean eta gainerako % 20a 2022ko martxoaren 1 baino lehenago Osasun Sailaren Osasun Publikoaren eta Adikzioen Zuzendaritzari dirulaguntza eskuratzeko memoria bidali eta gero. Memoria horretan jasoko dira diruz lagundutako proiektuaren betetze-maila eta proiektuaren garapenaren balorazio kualitatiboa, bai eta adikzioen esparruan erakunde onuradunek egindako beste jarduera batzuei buruzko informazioa ere.\n4.– Justifikazio-memoriak Euskal Autonomia Erkidegoko Administrazio Publikoaren egoitza elektronikoan ageri dira, eta Osasun Publikoaren eta Adikzioen Zuzendaritzari bidaliko zaizkio.\n5.– Justifikazioak baliabide elektronikoak erabiliz aurkeztuko dira, Euskal Autonomia Erkidegoko Administrazio Publikoaren egoitza elektronikoko «Nire karpeta»ren bidez: https://www.euskadi.eus/nirekarpeta. Informazioa eta prozedura eskura izango dira Euskal Autonomia Erkidegoko Administrazio Publikoak euskadi.eus-en duen egoitza elektronikoan, 3. artikuluan aurreikusitako izapidetze elektronikoaren jarraibideetan azaldutako prozeduraren eta jardueren arabera.\nAZKEN XEDAPENETAKO BIGARRENA.– Aplikatu beharreko araudia.\nAgindu honetan aurreikusten ez diren alderdi guztietarako, arau hauek aplikatuko dira: 39/2015 Legea, urriaren 1ekoa, Administrazio Publikoen Administrazio Prozedura Erkidearena; 40/2015 Legea, urriaren 1ekoa, Sektore Publikoaren Araubide Juridikoarena; Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretua; Dirulaguntzei buruzko azaroaren 17ko 38/2003 Lege Orokorra eta Dirulaguntzei buruzko azaroaren 17ko 38/2003 Lege Orokorraren Erregelamendua onartzen duen uztailaren 21eko 887/2006 Errege Dekretua.\nVitoria-Gasteiz, 2021eko ekainaren 15a.


Aurrekoa Uztailak 22 Ostirala Hurrengoa\nUztailak 22 • 18:00 • Historiaren Etxea (Parte Zaharra) Haurrak\nLekua: Urgull, Motako Gaztelua (Historiaren Etxea) + 5 urte Noiz: Ostiraletan Doan lekuak bete arte Uztaila Uztailak 1: Urgulleko mamuak! Bisita beldurgarria! Uztailak 8: Kakaoaren bidaia egin nahi? Zatoz Tximista itsasontzira! Uztailak 15: Gazteluan bandera igo behar dugu. Banderak diseinatzeko tailerra (GAUR) Uztailak 22: Urgulleko mamuak! Bisita beldurgarria! Uztailak 29: Erdi Aroko ginkana Abuztua Abuztuak 5: Kakaoaren bidaia egin nahi? Zatoz Tximista itsasontzira! Abuztuak 12: Abordatzera! Kamisetak egiteko tailerra Abuztuak 26: Abuztuak 31, Donostia argitzeko faroltxoak egiteko tailerra\nUztailak 21 - 22 • 11:30-14:00 • Kutxa Kultur (Tabakalera, 4. solairua) (Egia) Donostia Tailerrak\nTxikijazz, Donostiako Jazzaldiak antolatua, familientzako espazio izateko sortu zen 2013an. Familiek eta haurrek musikaz, arteaz eta teknologia berriez gozatzeko eta horiekin ikasteko aukera eskaintzea du helburu. Jaialdia haurrekin aisialdia pasatzeko beste era bat bilatzen duten gurasoengan dago pentsatua. Etorkizuneko publikoa musika-formazioan hezi nahi duten gurasoengana iritsi nahi du, musikak heziketarako eta gozamenerako eskaintzen dituen aukera amaigabeen jakitun.


Abuztuaren 13tik 18ra bitartean Goizuetako festak ospatuko dituzte.\nHonako ekitaldi hauek agertzen dira, besteak beste, aurtengo egitarauan: zezenak eta poniak (13an); ‘Goizueta Txef’ lehiaketa gastronomikoa (14an); bertso saioa Sustrai Colina, Maialen Lujanbio, Eneko Lazkoz eta Iker Zubeldia bertsolariekin (15ean); sagardo dastaketa plazan (16an); Bakailao lehiaketa gastronomikoa (17an); eta jaiei bukaera emateko bukaera ekitaldia egingo dute Igandea txarangak lagunduta.\nPlaza Ayuntamiento, 4, 31754\nGoizuetako festen egitaraua


Samsungen telefono tolesgarriak bateria tolesgarria erabiliko du | Androidea\nSamsungen telefono tolesgarriak bateria tolesgarria izango du\nPixkanaka ezagutzen ari gara xehetasun gehiago Samsung-en aspaldidanik espero zen telefono tolesgarrian. Koreako markak datorren urtean telefono hau merkatuan merkaturatzea espero du. Izan ere, 2019an MWC-n aurkeztuko dela uste da. Markak merkatuan errotik berrituko duela agintzen duen gailua da. Orain, konpainiak baieztatutako datu berriak iristen dira.\nKasu honetan, informazio berria Samsung-en telefono tolesgarri berri honen bateria aipatzen dute. Telefonoaren ezaugarriak kontuan hartuta, bateriak gailura eta bere diseinu tolesgarrira egokitu behar du. Badirudi primeran egingo duela.\nHori baieztatu denetik Samsung gailu honen bateria tolesgarria izango da. Samsung SDI izeneko Koreako enpresaren dibisio batek fabrikatutako bateria tolesgarria izango da. Bateria horiek konpainiaren telefonoarentzat diseinatzeaz arduratuko dira.\nLogikoa dirudi tolestu daitekeen telefonoa bada, bateriak ere egingo duela, horrela gailuaren indarra gehiago erabiltzen baita. Gainera, modu honetan leku gutxiago hartzen da gailuan. Ez dira enpresak aurkezten dituen lehen bateria kurbatuak.\nDenbora luzez Samsung Gear gailuetan sartuta daudelako. Telefono honekin urrats bat gehiago emango dute, baina dagoeneko badute bateria mota honen ekoizpenean esperientzia. Zure gaitasunari buruz, 3.000 eta 6.000 mAh artean espekulatzen da. Bietako bat baieztatu ez den arren.\nIkusten duzun bezala, Asteak pasa ahala Samsung telefono tolesgarri honi buruzko xehetasun gehiago lortuko ditugu. Beraz, laster etorriko zaigun informazio berriari adi egongo gara. Telefono honek asko hitz egiteko emango baitu.\nArtikuluaren bide osoa: Androidea » Android gailuak » Telefono mugikorrak » Samsung » Samsungen telefono tolesgarriak bateria tolesgarria izango du\nOnePlus 5 eta 5T bateragarriak dira dagoeneko Project Treble-rekin\nGalaxy Note 9 erreferentzia bat Exynos 9810 ihesekin


Zuzenean zerbitzuko langileek lan baldintzen okertzea salatu dute | LAB SINDIKATUA\nZerbitzu Publikoak Eusko Jaurlaritza Zuzenean zerbitzuko langileek lan baldintzen okertzea salatu dute\nZuzenean zerbitzuko langileek lan baldintzen okertzea salatu dute\nZuzenean zerbitzuko langileek 012ko Lakuako bulego parean eta Legebiltzarrean elkartu dira gaur, euren egoera zaila jendarteratzeko. Hain zuzen ere, lan baldintza kaskarrak eta langileei ezarritako murrizketak salatu dituzte. Eusko jaurlaritzaren herritarren arretarako zerbitzua da Zuzenean delakoa. Bitartean, Eusko Legebiltzarrean langileen ordutegi-malgutasuna berrezartzeari buruzko proposamenari argi berdea eman diote; hau da, Legebiltzarrak lehengo eredura itzultzeko eskatu dio Eusko Jaurlaritzari.\nHauxe da herritarren artean banatu duten idatzia:\nZuzenean zerbitzuak lan baldintza bereziak dauzka ezarrita. Beste zerbitzu batzuetan baino askoz lotuago daude langileak lan tokiari, ematen duten zerbitzuaren ezaugarriak tarteko. Ez hori bakarrik. Txandaka egin behar dute lan, Zuzenean zerbitzuak ez baitu etenik 07:50etatik 20:10ak arte.\nLangileentzako lan baldintza gogorrak direnez (txandakako lana, jendaurreko arreta jarraia, arratsaldeko lanaldia, malgutasun mugatua…) konpentsazio neurri batzuk zeuzkaten ordain gisa, baina antza denez Jaurlaritzak erabaki du konpentsazio larregikoak direla, eta murrizketa latzak ari zaizkie ezartzen langileoi, bereziki, kontziliazioaren beharrik handiena dutenei! Nahiz eta kontziliazioa guztiontzat den gehien bat emakumeak dira murrizketa hau pairatzen dutenak.\nIzan ere, Lan Harremanetako Zuzendariak argi eta garbi adierazi zuen, kontziliazio-eskubidea berreskuratu nahi izanez gero, itunduta dauzkaten konpentsazio-orduak murriztu beharra zegoela, aurreko Lan Harremanetako Zuzendariekin sinatutako akordioak bazterrera utzita. Pentsa ezazue zenbait familia akordioan oinarrituz antolatuta zeuzkatela haien familia eta bikoteen lanen arteko antolakuntza eta egun batetik bestera bertan behera geratu zen.\nJaurlaritzak, 8 urtez indarrean egon den Lanaldi-zirkularra aldatu du, kontziliazio-eskubidea ukatu die, baimenak hartzeko gero eta traba gehiago ezartzen dizkie zenbait langileei lanaldi murrizketa ordutegi zehatzetara behartuz, sarrera- eta irteera-ordu finkoak inposatu dizkie zenbait langileri, arauz kanpoko kontratazioak egin dituzte… Langileen lan baldintzen eta zerbitzuaren beraren kalitatearen kaltetan. Orain, Zuzenean-agente ikastaroa ere ezabatu dute…\nUrteotan guztiotan arazorik gabe aplikatu dira ordutegiak eta adostutako malgutasun neurriak, Zuzenean Zerbitzuko langileen malgutasunari eta prestutasunari esker batik bat.\nEgungo Lan Harremanetako Zuzendariak ostera, kontziliazio-eskubidea ukatu die, baita txandaka ibiltzearen galerak pairatuarazi ere: familia eta lana bateratzeko zailtasun itzelak, presentzia jarraia eskatzen duten lantokitik kanpoko ekintzak egiteko ezintasuna, ostiraletan eta uda sasoian jantokia erabiltzeko debekua.\nDebeku horien ondorioz, senideen zaintza-ardurak dauzkaten hainbat langilek lanaldia eta soldata murriztu behar izan dituzte. Horren ondorioz, bada lanaldia erdira ere ailegatzen ez den langilerik!\nHori guztia nahikoa ez, eta gero eta funtzio gehiago ari zaizkie agintzen langileoi…


Sindikalgintza Birpentsatzeko prozesuak aurrera darrai | LAB SINDIKATUA\nIpar Hegoa [Bir]pentsatzen Sindikalgintza Birpentsatzeko prozesuak aurrera darrai\nSindikalgintza Birpentsatzeko prozesuak aurrera darrai\nJoera sozial eta ekonomikoak aldatzen ari dira eta errealitate berriak sortzen. Beraz errealitate berri horretara egokitu nahi eta behar ditugu langile mugimenduaren indarra eta borroka. Norabide egokia bilatu asmoz ekin zion LAB sindikatuak Birpentsatzen prozesuari eta gaur aurrera pauso berriak eman ditugu.\nGaldera askori erantzun behar zaie honelako ariketa egin ahal izateko, elkarren artean itxurazko konexiorik ez duten egoera sozial eta laboralen artean harreman handia baitago. Azterketa horretan sakonduz, neoliberalismoari eta gaurko austeritate politikei aurre egingo dien sistema berri bat eraikitzeko estrategia berrietan pentsatu beharra dago. Eta betaurreko moreak jantzita hasi behar dugu gogoeta nahiz ondorioak idazten.\nHorregatik gaurko mintegiari 4 helburu nagusi jarri dizkiogu: Sindikatuaren jarduera aztertzea genero ikuspegitik, Birpentastzen prozesuan emakumeen ekarpena jasotzea, sindikatuko emakumeen parte hartze aktiboa sustatzea eta emakume militanteon ahalduntzean lagunduko duten esparru espezifikoak eskaintzea.\nGaurkoan Uzuri Aboitiz Hidalgo Emagineko eta Potxuak Martxaneko kidea izan da hitza hartzen lehena eta sindikalismoari kritika egin dio ekonomia feministatik. Ondoren LABeko zeharlerroetako arduradun Izaskun García Bordagaraik LABen eraldaketa eta prozesuaren aurrekariak aipatu eta erronkak mahai gainean jarri ditu.\nInterbentzioak amaitu ostean eztabaidari bide eman zaio lantaldeka eta mintegian parte hartu duten emakumeen gogoetak jaso dira 4 lerro nagusiren inguruan: ekintza sindikala, formazioa, antolaketa eta komunikazioa.\nEkarpen ugari eta eztabaida aberatsa “Eraldaketa prozesua eta aktibazio soziala [Bir]Pentsatzen” jardunaldietan\nBirpentsatzen prozesuaren inguruko tailerrak egin dira Eibar eta Igorren


Baskonia Bartzelona liderrari nagusitu zaio Buesa Arenan (94-75)\nEuroliga, 18. jardunaldia\nGasteiztarrek bigarren zati bikaina jokatu dute eta hirugarren laurdenean 22 puntuko aldea ere izan dute markagailuan.\nBaskonia taldeko Baldwin, Bartzelonako Jokubaitis jokalariarekin. Argazkia: Efe.\nBaskoniak bi partidak galduta itxi du Istanbulerako bidaia, bigarrena Fenerbahceren aurka (75-53)\nBaskoniak galdu egin du Anadolu Efesen aurka\nBitci Baskonia aise gailendu zaio etxean Bartzelona Euroligako liderrari 94 eta 75 lehiaketako 18. jardunaldiko partidan.\nGasteiztarrek bere izaera berreskuratu dute eta hirugarren laurden ia perfektua jokatu dute. 14 hiruko jaurtiketa sartu dituzte, bere maila erakusteko gai izan ez den Bartzelonaren aurka.\nBaskoniako sei jokalarik 10 puntutik gora egin dituzte eta azpimarratzekoa da Rokas Giedraitisek egindako lana, 20 puntu eta bost hirukorekin. Simone Fontecchio lituaniarra era Wade Baldwin eta Steven Noch estatubatuarrak ere bikain aritu dira, bigarren zatian bereziki.\nBartzelonak hobeto hasi du partida, saskiratze gehiago eginda, eta horri esker 20 eta 23 gailendu dira lehen laurdenean.\nBigarrenean, bi taldeek joko oso fisikoa egin dute, defentsa jokoa sendotuz eta, ondorioz, erasoan arazo gehiago izan dituzte,. Atsedenaldira 40 eta 34ko emaitzarekin iritsi dira, gasteiztarrak aurretik.\nBigarren zati bikaina\nAtsedenaldiaren ostean, gasteiztarrek maila onari eutsi diote eta 22 puntuko aldea ere izan dute hirugarren laurdenean. Amaierarako 10 minuturen faltan, 74 eta 54 nagusi izan dira markagailuan.\nSteven Enochek azken laurdenean egindako bederatzi puntuek kataluniarren erreakzioa ekidin du. Liderra jokaldi pertsonalen bidez saiatu da, baina ezer positiborik lortu gabe. Azkenean, garaipena Baskoniak lortu du, bere zazpigarrena Euroligan, 94-75.\n94- Bitci Baskonia (20+20+34+20): Granger (10), Giedraitis (20), Baldwin IV (16), Sedekerskis (-) eta Enoch (13) -hasierako boskotea-, Barrera (-), Costello (13), Peters (8), Marinkovic (-) eta Fontecchio (14).\n75- Barça (23+11+20+21): Laprovittola (12), Higgins (2), Sergi Martínez (2), Mirotic (19) y Davies (4) -hasierako boskotea-, Exum (3), Sanli (13), Smits (2), Hayes-Davis (2), Jokubaitis (11), Caicedo (3) eta Nnaji (2).


Fito Rodriguez > Hemeroteca\n31/05/2007 "Idazlearen irudiaz gain bere eginkizun soziala aldatu duelako ari gara gu lanean" | Hasier Rekondo\nUrte bete daroazu EIEren Lehendakari gisa, zein da urte bete honetako balantzea?\nDuela urte bete agindu nuen moduan, Zaintza Batzordea onartu, legeztatu eta indarrean dago eta, nire hasieran ez bezala, EIEren eskifaia osoak lanean dihardu dagoeneko. Bazkide arruntak, ziur asko, aldaketa batzuk sumatu baditu ere (Barnegats edo Barne Buletina...) horren erraz ez den nabaritzen eguneroko jardunean hartu dugun erritmoa normalizatzea izan da, bilana egitekotan, nabarmenena. Esan daiteke, bada, oraingo EIEren lana badabil nahiz eta, aurrera begira, egokitzapen batzuk falta diren oraindik.\nZaintza Batzordeak bete behar izango dituen eginkizunak zehaztu ditzakezu?\nArestian adierazi bezala hura da azken batzar nagusian onartutako aldaketariko bat eta, proposatu genuen, egoera jakin batean suerta daitekeen eta beraz, aurre ikusezina izango zen, bidegabekeriei erantzuna eman ahal izateko. Elkartean ez duela inor gaiztakeriak asmatzen ibiliko bistan da, baina desadostasunak edo gatazkak baleude, baliagarria izango zaigulakoan nago. Elkarteak berak horrela ikusi du eta bere hartan onartu du oraingoz eginkizun zehatzik ez badu ere...\nZein erronka ditu EIEk aurrera begira?\nBazkidetza handitzen ari da. Gero eta gehiago gara baina eremu berriak ireki behar ditugu eta, eskaintza egokitzekotan, berrantolaketaren premia etorriko da. Kazetariek, esaterako, katalandar idazleen elkartean badute beren tokia eta gurean, berriz, egin behar izango diogu...\nIdazlearen figuraren gaineko aurreiritziak aldatuko ditu hartutako erabakiak?\nIdazlea langile bakartua eta ia isolatu gisa ulertu izan da orain arte. Bazuen, eduki, artistatik gehiago langiletik baino eta, ildo horretatik, mirestua bazen ere ez ziren lan eskubideri inolako begirunerik eskaintzen. Egun ez da horrela eta, etorkizunean ere, ez dut uste horrela izango denik, horregatik ari gara gu lanean, idazlearen irudiaz gain bere eginkizun soziala aldatu duelako dagoeneko.\nBazkide asko ez dira CEDROren bazkide, zer eskaintzen digu Espainiako elkarte horrek?.\nDirulaguntzak handiak badira ere, haren bidez, euskal literaturarako ireki behar diren aukerak dira garrantzitsuenak. Ez, bada, dagoeneko ematen diguna soilik eman dezaketena baizik. Euskal Literatura Atzerriratzeko, adibidez, Cervantes Institutuak Euskaltzaindiarekin hitzarmena sinatuta eduki arren EIErekin ez dauka orain arte inolako itunik... baina eduki beharko luke. Mota horretako ekinbideak, aldiz, bakarrik jorratu beharrean, Galeuscaren bidez gauzatzen saiatu beharra dagoela uste dut.\nWeb gune berri honen atzean, Agente Digitalaren sorkuntza dago. Nola eragingo du Elkartearen funtzionamenduan?\nElkartearen funtzionamenduan baino gehiago idazle bakoitzaren eta balizko argitaletxeen arteko harremanetan eragingo du. Erakustokian izateaz gain, datuak eta loturak emateaz aparte, idazleekiko harreman zuzena izateko bidea ireki eta errazten da gure web gune berrian... eta horretako bermoldatuko dugu aurrekoa.\nBazkideen inplikazioa lortzeko beti aipatu izan dira lan taldeak.\nEta horretan ari gara funtsezkoak zaizkigun egitasmoen ebaluaketa eginez. “Idazleak Ikastetxeetan“ parte hartu dutenek bilduko dira eta egitasmoa gauzatu ondoren aurkitutako zailtasunak eta onurak nolabaiteko protokoloan bilduko dituzte aurrerantzean praktika on eta txarrak bereizteko eta, honela, eredu berriak eskaini ahal izateko.\nBestalde, barne lana behar bezala eratzen joateko, taldeak egingo ditugu eta, inkesten bidez, gure barne antolaketa berriari ekingo diogu. Honetaz guztiaz gain, aurten plazaratutako Agenda eta Boletina ditugu bazkideen arteko ezaguera errazteko bidean...\nBazkideak zuzenean lagunduko dizkien egitasmoak aurreikusi dira?, duela gutxi martxan jarritako 'Teknologia eta Idazlea' moduko ikastaroak?\nHaiek dira, ene aburuz, Elkartearen Funtsa. Betaurrekoak, homeopatia edota fisioterapeutak ordaintzeko laguntzak kudeatzea ongi da baina ofizioan laguntzea da helburua. Horretan, bai aurtengo “Berziklaia teknologikoa”ri buruzko mintegiak baita “egile eskubideen inguruan egiteko dauzkagun ikastaroak dira, hemendik aurrera behintzat, gure eskaintzaren ardatz bihurtuko diren lan lerroak.\nEuskadi Sarien inguruan sortutako ekaitza baretu ostean, zer planteatu dezake EIEk etorkizunari begira?\nEusko Jaurlaritzaren aldetik arduraduna den Iñaki Gomez eta biok hitz egin dugu horretaz eta, aurten behinik behin, Eusko Jaurlaritzak orain arteko eredua aldatzeko asmorik ez badu ere, hemendik aurrera, aldaketak egitekotan, EIErekin kontatzea espero dut. Pertsonalki Euskadi Sariaren duintzeak merezi duela uste dut baina, azken sasoietan nahiko kritikatua izan denez, berrantolatu beharko zela uste dut. Lan horretarako ere gure prestutasuna azaldu dut eta zain gaude.


2014 Apirilak 08\nIpar Euskal Herriko AEK-k eta Euskal Kultur Erakundeak Hitzaditza euskarazko diktaketaren 10. edizioa antolatu dute larunbaterako. Baiona ttipiko San Andres plazan izango da hitzordua, Gaztelu Berriko I.U.T. Eskolan, goizeko 09:30ean.\nOhi den gisan, hiru sailetan banatuko dira bertaratzen direnak: 13 eta 17 urte bitarteko gazteak, euskara ikasleak eta euskaldunak. Sariak ere halaxe banatuko dira, sail bakoitzeko lehenengo hiru parte-hartzaileen artean.\nIzen ematea EKE-ren webgunean egin daiteke.\nGehiago irakurri: Hitzaditza euskarazko diktaketaren 10.edizioa larunbatean izango da\nIruzkina (0) Hits: 6346


Bermeoko Arraun Elkartea - Wikipedia, entziklopedia askea.\nBermeoko Arraun Elkartea Bermeoko arraun taldea da. 1999 urtetik aurrera traineruetan Urdaibai Arraun Elkartea bezala lehiatzen du emaitza ikusgarriak lortu dituelarik, tartean bosna TKE Liga eta Kontxako Bandera. Kontxako Banderan zein lehiaketetan Bermeo izena erabiltzen du.\n(1999-tik Urdaibai AE)\nPatroia(k) Lur Uribarren\n2021: Liga 5.a (TKE Liga)\n2 Palmaresa (Bermeo)\n3 Palmaresa (Urdaibai)\nArraun Elkartearen egoitza\nTraineru bermeotarren historia aspaldi hasten da, 1719an Mundakarekin lehian Izaro irla irabazi zuen estropadatik hain zuzen ere. Ohiko estropadei dagokienez, Bilbon jokatu zuen lehena 1882an, Zierbena nagusitu zelarik. Garai hartan ia urtero jokatzen ziren Bilbo aldean estropadak eta Bermeo 1888 eta 1889an nagusitu zen, ur geldietarako espreski egindako traineru bat erabiliz. 1896an Kontxako Banderan hartu zuen parte lehen aldiz, baina ez zuen finala jokatzerik izan. 1897an Bilbon nagusitu zen azken aldiz. 1923an berriz hartu zuen parte Kontxan baina azkenengo postuan gelditu zen. Hurrengo hamarkadetan Bermeoko traineruen berririk ez dago.\n60. hamarkadan Santa Eufemia trainerilla estropada garrantzitsuak antolatzen hasi ziren eta hortik etorri zen bertako arraunketaren berpiztea, 1975. urtean berragertu baitzen Bermeo. 1981. urtean Euskadiko Batel Txapelketan nagusitu zen. Arraunlari faltak beste elkarte batzuekin bat egitera behartu zuten Bermeo, horrela 90. hamarkadan Arkote-Bermeo (1991) eta Lutxana-Bermeo(1996) ezagutu genituen.\n1999an elkarte bizkaitarrak gipuzkoarrekin haserretu egin ziren eta beren liga propioa osatu zuten. Urte hartan Mundaka, Elantxobe eta Bermeo elkartu eta Urdaibai Arraun Elkartea sortu zuten.Urdaibaik Liga eta Bizkaiko Traineru Txapelketa irabazi zituen eta Kontxako Banderan hirugarren gelditu zen arraunzaleak aho bete hortz utziz. Ordutik aurrera Urdaibai izan da trainerutan aritu den kluba eta Bermeo batel eta trainerilletan aritu dena, biek ere emaitza onak lortu dituztelarik.\nBermeo Euskadiko Trainerilla Txapelketan sei aldiz nagusitu da eta bateletan lau aldiz.\nBilboko estropada zaharrak (3): 1888, 1889, 1897\nBizkaiko Traineru Txapelketa (0): hirugarrena 1989an.\nLekeitioko ABC Bandera (1): 1988\nOndarroako Bandera (1): 1991 (Arkoterekin batera)\nLekeitioko San Antolin Bandera (4): 1991 (Arkoterekin), 1996 (Lutxanarekin) eta Urdaibaik 1999 eta 2005\nLuancoko Bandera (1): 1993.\nEuskadiko Batel Txapelketa (1): 1981.\nBizkaiko Batel Txapelketa (1): 1981.\nSakontzeko, irakurri: «Urdaibai Arraun Elkartea»\nKontxako Bandera (5): 2010, 2011, 2014, 2015, 2016\nEspainiako Traineru Txapelketa (4): 2007, 2014, 2015, 2017\nEuskadiko Traineru Txapelketa (6): 2007, 2008, 2011, 2014, 2015, 2017\nBizkaiko Traineru Txapelketa (11): 1999, 2001, 2002, 2003, 2004, 2007, 2008, 2014, 2015, 2016, 2018\nTKE Liga (7): 2004, 2007, 2008, 2010, 2016, 2017, 2018\nEl Corte Ingles Bandera (4): 2007, 2010, 2016, 2017\nZarauzko Ikurrina (3): 2004, 2007, 2016\nAzken aldaketa 14 uztaila 2021(e)an, 21:43(e)tan\nOrriaren azken aldaketa: 14 uztaila 2021, 21:43.


Hirukoa | 111 Akademia\nAndoni Aizpuru bezalakoa izan nahi omen zuen txikitan, eta horrek eraman du Iker Ibarluzea (Ibarra, 1990) Meteorologo eta Geografo izatera. Naiz Irratian eta Tolosaldeko...\nKirol kazetaria, Realaren ahotsa da Maitane Urbieta (Zumaia, 1983) Euskadi Irratiko entzuleentzat. Aurten Europara joan-etorrian dabil talde txuri-urdinarekin eta, UEFAk jakinarazi duenez, Europa League-ko...\n1972an Tolosan jaioa, gidoilari, zuzendari eta ekoizlea da; zineman aritua batez ere, baita antzerkian eta telebistan ere. 2011n IZAR Films ekoiztetxea sortu zuen eta...\nBiolin-jotzaile eta musikagile tolosarra, 1978an jaioa. Alos Quartet kamera laukotearen buru da 1999. urteaz geroztik, Oskorriko kide izan zen 1997tik taldea desegin zen arte...\nZarautzen 1970ean sortua, Elhuyar Fundazioarentzat lan egiten du Ana Galarragak eta euskal hedabideetan zientziaren dibulgazioa sustatzen du; azken urte honetan Covid-19aren zurrunbiloan makina bat...\nIzaki Gardenak musika-taldeko ahotsa eta gitarra-jotzailea da Jon Basaguren (Gasteiz, 1984). Euskadi Irratiko ‘Zidorrean’ irratsaioan entzun dezakegu gauero musikari buruz hizketan, eta Erraia Diskoak...\nBertsozalearentzat ez du aurkezpenik behar Ane Labakak (Lasarte-Oria, 1992). Bertsolaritzaz gain, ordea, beste makina bat alor ere lantzen du; idazletza, horien artean. Martxoan argitaratu...\nEmakume idazleak erreferente moduan hartzeko erabaki sendoa duela dio, eta halaxe aurkeztu digu bere Hirukoa. Euskaldunok ezaguna bagenuen ere, ‘La casa de papel’ telesaileko...\n1977an Ondarroan jaioa, sarri ikusi dugu pantaila txikian (‘Goenkale’ edota ‘Aitaren etxea’) zein handian (‘Txarriboda’ edota ‘Un poco de chocholate); eta zer esanik ez...\n1986an Iruran jaioa, pianista eta bateria-jotzaile gisa musika klasikoa, jazza edota herri musika landu ditu, baita pianista sortzaile gisa lau diska kaleratu ere. Berriki...


Irekia Eusko Jaurlaritza - Gobierno Vasco :: Oregiren aburuz, «albiste ona» da Kallas komisarioak Frantziari eta Espainiari kargu hartu eta Europako abiadura handiko trenbide-sarearen programara egokitu behar dutela esan izana\nOregiren aburuz, «albiste ona» da Kallas…\n<img src="https://www.irekia.euskadi.eus/uploads/cover_photos/15811/original/Beasain_Y_13_03_13_73_.JPG" style="max-width:100%" alt="Oregi y los representantes vascos y aquitanos en la Y" />\nOregi y los representantes vascos y aquitanos en la Y Iturria: Irekia\n•\tBruselaren iritzian, Parisek proposatutako AHTren epeak ez datoz bat Europan zeharreko garraio-sarearen (RTE-E) helburuekin\nAna Oregi Eusko Jaurlaritzako Ingurumen eta Lurralde Politikako sailburuaren ustez, albiste ona da Siim Kallas Europako Garraioko komisarioak egindako oharra. Haren iritzian, Frantziako Asanblea Nazionalak agindutako Mugikortasuna 21 txostenean Bordele eta Hendaia arteko AHTren lanak atzeratu behar direla esatea «ez dator guztiz bat Europan zeharreko garraio-sarearen (RTE-E) helburuekin», eta, ondorioz, Europako Batzordeak elkarrizketak areagotuko ditu Espainiako eta Frantziako agintariekin, «bi herrialdeak Europako erakundeek onartu berri duten planera egokitu daitezen». Plan horren arabera, aipatutako lotura Europako sare lehenetsian dago eta 2030. urtea baino lehen egin behar da.\nIzaskun Bilbao europarlamentarioari igorritako idatzizko erantzunean, Kallas komisarioak gogora ekarri du Batzordea aztertzen ari dela Mugikortasuna 21 txostenean iragarritako neurriek Europan zeharreko garraio-sarearen politika berrian zer eragin izan ditzaketen. «Txosten horren ondorioetako batzuk ez datoz guztiz bat Europan zeharreko garraio-sareak proposatutako helburuekin; izan ere, txostenak Bordele eta Hendaia arteko abiadura handiko trenbide berria 2030. urtea eta gero egitea proposatzen du eta Bordele eta Okzitaniako Tolosa artekoa, berriz, 2030. urtea baino lehen».\n«Trenbide-zati biak dira sare nagusiaren parte eta Konektatu Europa programaren finantzaketa jaso dezakete, estatu-arteko zatien kofinantzaketa ehunekoa estatu barrukoena baino handiagoa dela aintzat hartuta», adierazi du Europako garraio arloko arduradun nagusiak.\nKallasen arabera, «euskal Yari dagokionez, aurrera doaz lanak zati guztietan; Gasteiz eta Bilbo arteko bidegurutzean, badaezpadako irtenbide bat osatzen ari dira, trenbidea 2017. urtearen amaieran martxan jartzeko; Valladolid eta Venta de Baños arteko trenbidea ia bukatuta dago; León eta Burgos arteko trenbide-zati guztietan lanean ari dira, baina 2015. urtearen amaiera baino lehen bukatuko dira. EBren laguntzak kofinantzatutako proiektuen azpi-multzoa zehaztu ahal izan duten bi helburu nagusi ditu: Europan zeharreko garraio-sarearen garapena bultzatzea eta eskualde-garapena sustatzea».\n«Paris-Hendaia-Madril Atlantikoko abiadura handiko trenbide-azpiegiturak, euskal Yak eta euskal Yaren eta penintsula barruko trenbideen arteko loturak mugaz gaindiko loturak konpontzen ditu eta intermodalitateari mesede egiten dio, gure edukiera handiko eskaintza logistikoan ezin hobeto koordinatutako lehen mailako itsas portuak eta aireportuak ditugu eta», dio Ana Oregik. «Kallas komisarioak eginiko oharra -adierazi du Oregik- aintzat hartu behar dute Parisek eta Madrilek, egindako inbertsioen eraginkortasuna bermatuko bada. Espainiak eta Frantziak EBn hartutako konpromisoak ez betetzeak ardatz atlantikoko Europako eskualde askoren garapenari kalte egiten dio. Eusko Jaurlaritzak behin eta berriz eskatuko dio Espainiari konpromisoa betetzeko edota Espainiak Bizkaian hasitako lanen ardura Eusko Jaurlaritzaren esku uzteko, Yaren Bergara/Elorrio ardatzaren eta hiru hiriburuetarako sarbideena, alegia».\nBeasain_Y_13_03_13_73_.JPG 3 MB (JPG)


Horman Poster – Sustraiak eta kimuak\nAntigone (arte proiektu baten kosorkuntza eta kokudeaketa)\nHorman Posterren (Matxalen de Pedro eta Igor de Quadra) 10 urteko ibilbidea egin dugu sorkuntza eszenikorako kolaborazio proiektu modura. Urte hauetan arteen profesionalekin eta amateur pertsonekin egin dugu lan hainbat proiektu eszenikotan eta bitartekaritza artistikoko proiektu ugaritan. 2019an Maite Aizpurua, Joan Ander Urresti eta Xanti Agirrezabala gonbidatzeko ideia sortu zitzaigun; Dantzerti Euskadiko Arte Dramatiko eta Dantza Goi Mailako Eskolako graduatu berriak ziren, eta sorkuntza eszenikoko proiektu batean fase guztietan kolaboratzeko ideia aztertu nahi genuen: ideazioa, experimentazioa, formakuntza, sorkuntza, komunikazioa, produkzioa, hedapena eta mediazio artistikoa. Kolaborazio hau,egun, Antigone proiektuan gauzatu da.\nZergatik behar dira horrelako proiektuak?\nBelaunaldien homeostasi prozesu bat, jakin-min neurrigabeen eta ezagutza metatuen inertziaren emaitza gisa.


Izena: Casadevante Jauregia\nHelbidea: Kale Nagusia,5\nTipologia Orokorra: Jauregia\nEstiloa: Barrokoa, Klasizista\nBeste Izenak: Panpinot Hotela\nItxura guztien arabera, XVII. mende hasierako etxea da, nahiz eta zenbaiten ustez XVI.aren bukaerakoa izan daitekeen. Erlaitz molduratua eta teilatu hegala, ziurrenik, XVIII. mendekoak izango dira. Alde nagusiko plaka batean honako hau irakur daiteke: "En esta casa negociaron los emisarios del Príncipe Conde y las autoridades de la plaza los términos de la tregua que siguió al heróico sitio del a$#241;o MDCXXXVIII" ("Etxe honetan egin zuten negoziazioa Conde printzearen ordezkariek eta plazako agintariek MDCXXXVII urteko setio heroikoaren ondoko tregoa erabakitzeko").\nBeste hainbat eraikinekin lerroan jarrita dago Casadevante etxea. Kalera ematen duen aldea harlanduz egina du, eta biribil eta lore irudiekin apainduak ditu izkinak, baina mutur bakoitzeko azken harlandua lehoi bat da. Hiru solairu ditu, inpostekin bereiziak, eta hiru hutsarte ardatz ageri dira solairu bakoitzean.\nBeheko solairuan leihoak ikusten dira, ildoz apaindutako zutoinen tartean jarriak. Zutoin horiek lore irudiz apaindutako taulamendu bati eusten diote, eta gainean triangelu formako frontoia dauka, muturretan bolak dituzten pinakulu txikiekin.\nLehen solairuan hiru balkoi ikus daitezke, triangelu formako frontoiekin; erdiko frontoia hautsia da, armarria jarri ahal izateko. Bigarren solairuan ere balkoiak daude, baina frontoi gabeak dira. Bi harburu lerrok eusten diote teilatu hegalari. Muturretako harburuak harrizkoak dira, eta erronboak eta obaloak dituzte zizelkatuta.\nBarruko aldean aldaketa handiak egin dizkiote, eta atzeko aldean ere bai. Gaur egun Casadevante etxea ostatua da.


Irati Otamendik jaso du irakurzaletasuna saritzen duen kanpainaren apirileko saria - Beasaingo Udala\nIrati Otamendik jaso du irakurzaletasuna saritzen duen kanpainaren apirileko saria\n“Irakurri, gozatu eta oparitu” kanpainaren baitan udal liburutegiko 39 erabiltzaileek parte hartu dute apirileko zozketan\nBeasaingo Udal bibliotekak aurten martxoan hasitako “Irakurri, gozatu eta oparitu” kanpainaren baitan, irakurzaletasuna saritzen duten opariak banatzen jarraitzen du. Honela euskal literatura bultzatuz euskaraz irakurtzeko zaletasuna saritzeaz gain bibliotekako mailegutza zerbitzuaren erabilpena sustatu nahi da.\nApirileko zozketan udal liburutegiko 39 erabiltzaileek parte hartu dute eta horien artean egindako zozketako irabazlea Irati Otamendi Justo izan da. Olaia Eskitxabelek liburutegiko arduradunak eman dio Mirentxu liburu dendan erosteko 30 euroko txekea.\nGogoratu ekimen hau maiatzaren 31a arte luzatzen den “Irakurri, gozatu eta oparitu” kanpainaren barruan kokatzen dela eta euskarazko irakurzaletasuna bultzatzeko opariak eta deskontuak daudela. Izan ere biblioteka mailegatutako euskarazko liburu bat irakurtzean, liburuari buruzko fitxa bat bete eta erosketarako %35ko deskontu txartela jasoko du Mirentxu liburu-dendan erosteko. Horretaz aparte, hilabeteko parte hartzaileen artean 30€ko erosketa txekea zozketatuko da liburutegian eta hurrengoa maiatzari dagokiona, ekainaren hasieran burutuko da.


SHELL-EK LEHEN LNG KARGA BIDALI DU MUNDUKO ITSAS INSTALAKUNTZA HANDIENA DEN PRELUDE FLNG-TIK - Ampo\nGroup / News & Media / AMPO Balbulak / SHELL-EK LEHEN LNG KARGA BIDALI DU MUNDUKO ITSAS INSTALAKUNTZA HANDIENA DEN PRELUDE FLNG-TIK\nSHELL-ek aste honetan burutu du munduko itsas instalakuntza handiena den eta Australiako uretan kokaturik dagoen PRELUDE FLNG-tik lehen likidoturiko gas naturalaren bidalketa. Instalakuntza hauetan AMPO-ren 2000 balbula baino gehiago daude instalaturik egun.\nLikidoturiko gas naturala (LNG) Valencia Knutsen barkuan kargatu da, honako hau Asiarantz abiatu delarik.\nAMPO POYAM VALVESek itsas-instalakuntza berritzaile hauetarako teknologia maila altuko 2000 balbula baina gehiago hornitu zituen, tartean; boladun balbula kriogenikoak, metal-metal balbulak, presio altuko konporta balbulak eta baita erretentzio balbulak ere. Balbulen tamaina 24” bitartekoa izan zen eta produktu guztiek exigentzia oso zorrotzak bete behar izan zituzten, diseinua eta materialak kasu. Zenbait balbula gainera -196ºC eta 300ªC bitartean lan egiteko diseinatu behar izan ziren. Horretarako Shell-ek exigitutako TAT entseguak arrakastaz bete ziren, balbulen diseinuek espezifikazioak betetzen zituztela ziurtatuz eta erabateko fidagarritasuna bermatuz.\nTechnip Samsung Kontsorzioak eraiki zuen Prelude FLNG, Hego Koreako Geoje hirian kokaturik dagoen Samsung Heavy Industries (SHI)-en ontziolan, hain zuzen ere. Eraikuntza fasea hasi eta instalakuntzak martxan jarri arte AMPO POYAM VALVES-ek aholkularitza eta laguntza zerbitzuak eskaini dizkie bezeroei, AMPO SERVICE-eko teknikarien sostenguarekin.\nOffshore itsas-instalakuntza hau Australia mendebaldetik 475 kilometrotara dago kokatuta egun eta bere luzera lau futbol zelaien hedaduraren parekoa da. Bertan 3,6 milioi GNL tona, 1,3 milioi kondentsatu eta 400.000 tona likidoturiko petrolio ekoiztuko dira urtean; guztira 175 igerileku olinpikok eduki dezaketen likido kopuru berdina gordetzeko ahalmena izango duelarik.\nFLNG hau Shell konpainia handiak operatzen du egun, INPEX, KOGAS eta OPIC-ekin duen joint Venture bat medio.\nLerro hauetatik, Shell, Technip Samsung, SHI, INPEX, KOGAS, OPIC eta proiektu honetan parte hartu duten guztiak zoriondu nahiko genituzke, historiarako benetan hito garrantzitsua dela kontsideratzen dugulako. Prelude FLNG-ren abiatze arrakastatsu bat opa diegu guztiei.


Bloga archivos - Ikma, teknologia lagun\nBloga , Internet\nBadakigu korporazio teknologikoen helburua erabiltzaileak euren aplikazioetan etengabe aritzea bultzatzea dela. Baina lortzen al dute? Ikusi ondorengo argitalpen hau.\nCookie-ek Internet ulergaitzago bihurtu dute kasu askotan ez dakigulako zer sakatu. Baina zer egin dezakegu? Nola jokatu dezakegu? Ikusi ondorengo posta!\nArazo informatikorik izan duzu noizbait, ustez, arrazoirik gabe? Gauza edo ekintza arraroak sumatu dituzu ordenagailu edo mugikorrean? Agian malware baten ondorioz zen. Baina zer dira? Ikusi!\nEz al duzu inoiz korporazio teknologiko desberdinek zuri buruz duten informazioa jakiteko gogorik izan? Agian bai, baina datuak eskatzeko prozesu hori nekagarria eta zaila izan daiteke. Horregatik, gaurko honetan, JustGetMyData aurkeztuko dizuegu!\nOhikoa izaten da internet bidez egiten dugun erabileraren ondorioz webgune desberdinetan kontuak edo profilak zabaltzea, askotan kontziente izan gabe horrek suposatzen duena. Honen ondorioz, ehundaka profil desberdin izatera irits gaitezke eta horiek ezabatzea prozesu zaila bilakatu daiteke eta, batzuetan, ezinezkoa.\nDenok erabiltzen ditugu bilatzaileak gure egunerokotasunean, dela eskola-lanerako informazioa bilatzeko, gaurkotasunari buruzko informazioa jasotzeko, edota Ikma-ren blogarekin ikasteko. Baina ze alternatiba daude?\nInterneten bilaketa bat egin eta webgune batera sartzen zaren bakoitzean, ohartuko zinen webgune batzuk HTTP bidez eta beste batzuk HTTPS […]\nAurreko argitalpen batzuetan, korporazio teknologikoek gure datuei buruz egiten duten erabileraren inguruan hitz egin izan dugu. Baina zer dio legeak […]\nZerbitzu baldintzak: Zenbat denbora behar dugu hauek irakurtzeko?\nAplikazio edo software bat deskargatu aurretik, denbora hartzen duzu “Zerbitzuaren Zehaztapenak eta Baldintzak” irakurtzeko? […]


Bilboko Udalak Bolintxu deusezten jarraitzen duela salatu du Ekologistak Martxanek - Ekologistak Martxan - Euskal Herria\nBilboko Udalak Bolintxu deusezten jarraitzen duela salatu du Ekologistak Martxanek\n2016ko urriaren 20\nProiektuaren baitan topatu ziren irregulartasunak eta ingurumenean zuen eragin txarra zela eta 2016ko otsailean eten egin zen harrobiko jarduera. Bilboko Udaleko Ingurumen sailak proiektua modifikatzeko eskaera egin zion Cementos Rezola enpresari.\nIsurketak irailetik berriz ere martxan direla salatu du Ekologistak Martxanek, Bizkaiko Foru Aldundiak txostena (bioaniztasunean konpetentea) aurkeztu aurretik eta interesa duten alderdiei ofizialki jakinarazi gabe ( Ekologistak Martxan eta bizilagunen elkarteak ).\nEgoera honen aurrean, hasieratik proiektu honen aurka azaldu diren alderdi politioek, (EHBildu, PP, Udalberri, Podemos eta Goazen) jarraipenerako udal-mahaia sortzea eskatu dute, proiektu ilun hau argitu ahal izateko.\n← U-12: Iberdrola eta BBVA Latinoamerikatik at! (I) Gai organikoentzako edukiontzia Basauriko auzo guztietara →


Eibarko txori izenak - Albisteak - Txoriak\nBeheko zerrendan, Eibarko ehiztari eta basarrittarren artian jasotako txori-izenak batu dittut. Hau da, txori bakoitxak zer izen dakan Eibarren, eskopetaz eta ehiztariz betetako herri honetan.\nZerrendia, 1997an Eibar rebistan kaleratutako "Eibarren erabiltzen diran txori-izenak" artikuluan oinarrittu da (eta urtebete lehenago kaleratutako Eibarko hegaztiak liburuan).\nTestua, gitxi gorabehera, bere horretan laga dot; txori-izenetan, baina, aldaketa txiki batzuk egin dittut, azken urtiotan jasotako izenak gehittuta, eta orduko zalantza/akatsak argittuta.\nEuskeriak, hizkuntza gitxik daken aberastasuna daka animalixa eta landara izenetan. Herri bakoitxak, animalixa eta landareri esateko izen desbardiñak gorde dittu. Herri batetik besterako aldia sekulakua da; nahikua da Eibartik Bergarara edo Elorrixora juatia, izen asko eta asko beste modu batera esaten dittuela ikusteko.\nAnimalixen artian ezagunenak hegaztixak izan dira beti, seguru asko ugarixenak eta ikusteko errezenak eurak diralako, eta jan be, gehixen eurak jan diralako. Txori-izenetan Eibarrek dakan aberastasuna, oso nabarixa da mendizale eta basarrittarrekin berba eiñ ezkero. Horretan garrantzi haundixa euki dabe faktore birek. Lehenengo eta behin, XV. gizaldittik aurrera armagintzia Eibarren oso inportantia izan dala; horrek gure herrixan ehiztarixak beste iñun baino ugarixagoak izatia bultzatu dau. Eta bestetik, oin dala gitxira arte, Eibar, euskeraz bizi zan euskal herririk haundixena zala; euskeria eguneroko bizitzako edozein gauzatarako erabiltzen zan. Hori dala eta, Eibarko txori-izenen zerrendia luze eta berezixa da.\nZoritxarrez azken urtiotan, hori aberastasun hori, galzorixan dago. Eibartarrok asko urrindu gara mendittik eta gehixenentzat gure basuetako biztanliak eta euren izenak ezezagunak dira. Gainera, euskara batua asko sartu da eguneroko berbetan eta jende askok ezagutzen dittuan izen bakarretakuak, euskera batuak araututakuak dira. Guzti horretaz lehenen konturatu zana Juan San Martin izan zan, eta 1978. urtian argittaratu eban artikulu baten, 121 izen batu zittuan. Nere artikulu honekin, San Martinen bihar hari jarraipena eta gaurkotasuna emotia nahi izan dot, berak batu ez zittuan izen batzuk zerrendara gehittuz, zalantzazkuak ziran beste batzuk argittuz eta azken hogei urtiotan erderazko eta latinezko izenetan egon diran aldaketak zuzenduz. Horretaz gainera, Juan San Martinek izen batzuk Eibartik kanpoko jendian artian batu zittuan eta gure herrixan ez dira erabiltzen. Zerrenda barri honetako danak, ostera, Eibarren bertan, eta mendizale, basarrittar eta ehiztari eibartarren artian jaso dittut.\nIzen batzuk beste herri batzuetan be erabiltzen dira (ollagorra, txepetxa, zozua...); beste batzuk, ostera, ez dittut sekula gure ingurutik kanpo entzun (abijoia, ur-makinistia, pikuko txinbua, aritxarrua...). Azpiko zerrendan 150 izen inguru ikusiko dozuez. Lehenengo izen zientifikua agertzen da, eta atzetik Eibarren erabiltzen dana (edo diranak) letra haundiz. JSM oharra daukenak Juan San Martinek batutako izenak dira, nere ustez zalantzazkuak.\nHegazti batzuk izen bat baino gehixago dake; beste batzuetan, izen bera erabiltzen da bi edo hiru txorirentzat. Seguru asko, irakurlien artian beste izenen bat ezagutzen dabenik be egongo da; hamendik aurrera, norberan esku gelditzen da hau zerrendiau luzatu edo moztia.\nAccipiter nissus: Gabillada, Gabillara, Kabillara\nAegithalos caudatus: Txinbo buztanluze\nAlauda arvensis: Kalandres, Kalandria\nAlaudidae: Kalandresak, Kalandrixak\nAlcedo atthis: Ur-makiñista, Ur-martiñ(eta) (askoz gitxiago entzutzen da)\nAlectoris rufa: Eper gorri\nAnas crecca: Zerzeta\nAnas plathyrrhynchos: Arata, Ahata, Agata (pasekuak); bili, paitta (etxekuak, basarrikuak)\nAnser anser: Antzar, Itsasantzar\nAnthus pratensis: Paseko txitxi, Neguko txitxi\nAnthus trivialis: Bertako txitxi, Udako txitxi\nApus apus: Abijoi, Ernara baltz, Txirri (JSM)\nAquila chrysaetos: Arrano baltz\nAsio otus: Gaberdiko mozolo\nAthene noctua: Gaberdiko mozolo, Mozolo txiki\nBubo bubo: Gaberdiko mozolo haundi, Gran Duke\nBurhinus oedicnemus: Frankoliñ, Larroillo (JSM)\nButeo buteo: Abendu, Txitxalapur\nCaprimulgus europaeus: Gautxori\nCarduelis cannabina: Pardillo\nCarduelis carduelis: Kardantxillo\nCarduelis chloris: Berderoi\nCerthia brachydactyla: Katanar\nCettia cetti: Errekako txinbo\nCircus cyaneus: Gabillara zuri, Gabillara buztanluze\nCircus pygargus: Gabillara urdin (JSM)\nCoccothraustes coccothraustes: Paranden gixoi\nColumba oenas: Pauso txiki, Zurita\nColumba palumbus: Pagauso, Paguso\nCorvus corax: Belazar\nCorvus corone: Bela\nCorvus monedula: Belatxinga\nCoturnix coturnix: Galeper, Pospolin (ezaguna)\nCrex crex: Galeperren gixoi\nDelichon urbica: Ernara txiki\nDendrocopus minor: Okil txiki\nEmberiza citrinella: Txirta\nErithacus rubecula: Txantxagorri\nFalco peregrinus: Gabillada txiki, Gabillara txiki, Kabillara txiki\nFalco tinnunculus: Gabillada txiki, Gabillara txiki, Kabillara txiki\nFicedula hypoleuca: Txinbo hegozuri\nFringilla coelebs: Paranda\nFringilla montifringilla: Neguko paranda\nFulica atra: Uroillo baltz\nGallinago gallinago: Mingor\nGallinago media: Mingor haundi\nGarrulus glandarius: Eskillaso\nGlareola pratincola: Itsas-eper (JSM)\nGyps fulvus: Arrano, Abendu errege (JSM), Arrano samaburu (?)\nHippolais polyglotta: Sasitxori\nHirundo rustica: Ernara\nJynx torquilla: Txinbo errial, Okil txiki\nLagopus mutus: Eper zuri (JSM)\nLanius collurio: Txorihaundi, Txinbo pikumotz, Txori gaizto (JSM) Larus spp.: Kaixo\nLoxia curvirostra: Pikuoker, Pikoker\nLymnocryptes minimus: Mingor txiki\nMilvus migrans: Miru baltz\nMilvus milvus: Miru (gorri)\nMotacilla alba: Buztanikara zuri\nMotacilla cinerea: Buztanikara hori, Errekako buztanikara\nMuscicapa striata: Bigotedun txinbo, Hautskoloreko txinbo\nNeophron percnopterus: Arrano zuri\nOenanthe oenanthe: Txinbo buztanzuri\nParus ater: Txinbo burubaltz\nParus caeruleus: Txinbotxa, Txinbo burubaltz\nParus cristatus: Txinbo burubaltz\nParus major: Txinbo burubaltz\nPasser domesticus: Hormatxori\nPasser montanus: Artatxori (JSM)\nPerdix perdix: Eper urdin\nPhoenicurus ochruros: Txinbo buztangorri\nPhylloscopus collybita: Txirixo\nPrunella modularis: Sasitxori\nPyrrhocorax graculus: Belatxinga pikuhori\nPyrrhocorax pyrrhocorax: Belatxinga pikugorri\nPyrrhula pyrrhula: Frutabatzaille, Hazibatzaille, Lorabatzaille, Motabatzaille, Puntabatzaille (lehelengua ezagunena)\nRallus aquaticus: Uroillo, Ureper (JSM)\nRapaz: Arrai, Txitxalapur\nRegulus ignicapillus: Txirixo burugorri, Paseko txirixo\nSaxicola torquata: Txinbo-karkar, Otatxori (lehelengua askoz ezagunagua)\nSerinus serinus: Txirriskilla\nSitta europaea: Okil txiki, Okil txori\nStreptopelia turtur: Usotortola\nStrigidae: Gaberdiko mozoluak\nStrix aluco: Gaberdiko mozolo, Basontz (JSM)\nSturnus vulgaris: Arabazozo\nSylvia atricapilla: Pikukotxinbo, Txinbo burubaltz\nTetrao urogallus: Mendiollar\nTetrax tetrax: Mendioillo\nTurdus iliacus: Paseko birigarro, Birigarro hegagorri, Birigarro txiki\nTurdus merula: Zozo\nTurdus philomelos: Birigarro, Bidegarro\nTurdus pilaris: Durdula baltz, Paseko durdula\nTurdus torquatus: Zozo paparzuri\nTurdus viscivorus: Durdula, Durdura\nTyto alba: Gaberdiko mozolo, Ontz (lehelengua askoz ezagunagua)\nOharra: goiko zerrenda Eibartik blogean argitaratu zen, lehenengoz, 2006. urtean. Bertan aipatzen den liburua eta izen-bilketa 1994-1996 bitartekoak dira.